Diari Oficial de la Generalitat Valenciana


Sumari del DOGV 9256, del 14-01-2022 (2022/124)

RESOLUCIÓ de 30 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2022, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, que desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9256

Data del DOGV
:   14-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/124


Data del document
:   30-12-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2022, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, que desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament. [2022/124]  
La Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, ha sigut desenvolupada pel Reial decret 694/2017, de 3 de juliol, que ha establit, entre altres aspectes, la regulació de les iniciatives i programes de formació professional per a l'ocupació, els requisits i límits de les accions formatives, les persones destinatàries d'aquestes i la forma d'acreditació de les competències adquirides per les persones treballadores, així com els instruments del sistema integrat d'informació i el règim de funcionament del sistema de formació professional per a l'ocupació.  
  
No obstant això, l'esmentat Reial decret 694/2017, de 3 de juliol, no esgota el desenvolupament reglamentari de la Llei 30/2015, de 9 de setembre, i així, en data 1 d'abril de 2019, es va publicar en el BOE l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, que desenvolupa la Llei 30/2015, de 9 de setembre, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament.  
La citada ordre compleix amb l'objectiu de desenvolupar el reial decret esmentat en relació amb l'oferta de formació professional per a l'ocupació, i regula les bases que han de regir la concessió, en règim de concurrència competitiva, de subvencions públiques destinades a finançar aquesta formació per les diferents administracions públiques en els seus respectius àmbits de gestió.  
En aquesta línia, es contempla un conjunt de disposicions comunes per a totes les subvencions que es concedisquen en règim de concurrència competitiva per les diferents administracions públiques, sense perjudici de les competències d'execució i d'autoorganització que tenen reconegudes les comunitats autònomes i de les necessitats d'adaptació als seus respectius territoris. L'ordre també contempla un conjunt de mesures perquè siguen desenvolupades per les diferents administracions públiques, pel que fa a la qualitat i avaluació de la formació, així com respecte del seguiment i control d'aquesta.  
  
Alhora, assenyala que l'àmbit d'aplicació de l'ordre s'estén a tot el territori nacional, sense perjudici de les competències d'execució i d'autoorganització que tenen reconegudes les comunitats autònomes i recull entre l'oferta formativa de les administracions competents, que serà finançada en els termes contemplats en l'ordre.  
  
De manera que la present resolució pretén concretar o desenvolupar en l'àmbit competencial de la Comunitat Valenciana, el que es preveu en les citades bases reguladores per a la concessió de subvencions públiques destinades al finançament d'accions formatives dirigides prioritàriament a persones ocupades.  
El Reial decret 2/2020, de 12 de gener, pel qual es reestructuren els departaments ministerials, va establir una distribució de competències sobre la formació professional per a l'ocupació, que va afectar el Ministeri d'Educació i Formació Professional i el Ministeri de Treball i Economia Social.  
Així, d'acord amb l'article 2, apartat h del Reial decret 1.383/2008, d'1 d'agost, pel qual s'aprova l'estructura orgànica i de participació institucional del Servei Públic d'Ocupació Estatal, s'atribueix al SEPE competència per a «Gestionar els programes d'ocupació i formació professional per a l'ocupació, que li corresponguen normativament, i estiguen consignats en el seu pressupost de despeses. Respecte a la formació per a l'ocupació, serà competència del Ministeri de Treball i Economia Social la formació dirigida a l'Administració Pública, la formació en alternança, la formació amb compromís de contractació, la formació corresponent al fons de reserva, la lligada al diàleg social i la negociació col·lectiva i la formació programada en les empreses per a la millora de les competències, així com les convocatòries de formació d'oferta per a ocupats quan aquestes accions formatives no estiguen lligades als certificats de professionalitat i estiguen vinculades al catàleg d'accions formatives del Servei Públic d'Ocupació Estatal», i de conformitat amb l'article 5 apartat a del Reial decret 498/2020, de 28 d'abril, pel qual es desenvolupa l'estructura orgànica bàsica del Ministeri d'Educació i Formació Professional, s'atribueix al MEFP, concretament, a la Secretaria General de Formació Professional: «L'ordenació, desenvolupament, avaluació, gestió i innovació, de la formació professional en el sistema educatiu i per a l'ocupació, i en concret, respecte a aquesta última, la Formació Professional d'aturats i la Formació Professional d'ocupats, incloent-hi les convocatòries nacionals i les autonòmiques, quan aquestes responguen a formació vinculada als certificats de professionalitat, inclosa la formació professional dual de l'àmbit educatiu. Així mateix, li correspon l'establiment i actualització dels títols de formació professional, cursos d'especialització i certificats de professionalitat.»  
  
D'acord amb aquesta distribució de competències en l'àmbit estatal, el finançament d'aquestes ajudes es realitzarà de conformitat amb la distribució territorial de fons de l'Estat a les comunitats autònomes acordada en el si de la Conferència Sectorial d'Ocupació i Assumptes Laborals, per a l'execució de les accions formatives no dirigides a l'obtenció de certificats de professionalitat i de la Conferència Sectorial del Sistema de Qualificacions i Formació Professional per a l'Ocupació per al desenvolupament de les accions certificables.  
D'altra banda, estant contemplada en el projecte de Llei de pressupostos de la Generalitat per a l'exercici 2022, dins del programa 322.52, Formació i qualificació professional, la línia de subvenció S5644000, dirigida a subvencionar els plans de formació per a l'ocupació dirigits preferentment a persones ocupades, es considera oportuna la tramitació anticipada d'una resolució de convocatòria d'ajudes destinades a aquest programa per a l'exercici 2022, segons el que es preveu en l'article 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que estableix que podrà arribar-se al moment procedimental immediatament anterior al de la resolució de la concessió, havent de constar en tots els tràmits que tal atorgament estarà condicionat a l'existència, en els pressupostos de l'exercici econòmic següent, de crèdit adequat i suficient per a això.  
  
En virtut de l'exposat i d'acord amb el que es preveu en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, aquesta Secretaria Autonòmica d'Economia i Ocupació, Direcció General de LABORA Servei Valencià d'Ocupació i Formació, dicta resolució d'aprovació amb càrrec a l'exercici pressupostari 2022 de la convocatòria de subvencions, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, que desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament, conforme el Consell Valencià de Formació Professional, resolc:  
  
  
Primer. Aprovació de la convocatòria i indicació de l'ordre per la qual s'aproven les bases reguladores de les subvencions  
Es convoquen per a l'exercici 2022, les subvencions per a la realització d'accions formatives corresponents a especialitats formatives conduents a l'obtenció de certificats de professionalitat i no conduents a l'obtenció de certificats de professionalitat, dirigides prioritàriament a persones ocupades, regulades en l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, que desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament, publicada en el BOE número 78, de data 1 d'abril de 2019, d'ara endavant ordre de bases.  
  
Segon. Finançament i import de la convocatòria  
La concessió de les subvencions queda condicionada a l'existència de crèdit adequat i suficient en el moment de la resolució de concessió, en el pressupost de LABORA Servei Valencià d'Ocupació i Formació per a l'exercici 2022, per la qual cosa la quantia total màxima que figura en el paràgraf següent té caràcter estimat, a l'efecte del que es preveu en l'article 56 del Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions (d'ara endavant RLGS i LGS respectivament).  
  
Les subvencions que es convoquen a l'empara de la present resolució es destinaran a realització de les accions formatives dirigides prioritàriament a persones ocupades que es finançaran amb fons finalistes del Ministeri de Treball i Economia Social per a l'execució de les iniciatives de formació vinculades al Catàleg d'Especialitats Formatives de l'àmbit laboral i no dirigides a l'obtenció de certificats de professionalitat i amb fons del Ministeri d'Educació i Formació Professional, per al desenvolupament de les accions formatives en l'àmbit de la formació professional per a l'ocupació vinculada al Catàleg Nacional de Qualificacions Professionals, i s'hi destinarà un import total màxim de 45.390.637 ?, amb càrrec a la línia de subvenció S5644000 del capítol IV del subprograma 322.52 del pressupost de LABORA Servei Valencià d'Ocupació i Formació per a l'exercici 2021, amb el desglossament que figura a continuació:  
A) En el cas de formació conduent a l'obtenció de certificats de professionalitat:  
1. Per als programes formatius previstos en el punt resolutiu cinqué, es destinarà un import màxim estimat de 9.787.966,85 - amb la distribució per programes següent, que també té caràcter estimatiu:  
  
a) Per als programes de Formació Sectorials es destinarà un import màxim de 4.050.191,78 ?.  
b) Per als programes de Formació Transversals es destinarà un import màxim de 5.062.749,85 ?.  
c) Per als programes de Formació dirigits a l'Economia Social es destinarà un import màxim de 337.512,61 ?.  
d) Per als programes de Formació dirigits a persones treballadores autònomes es destinarà un import màxim de 337.512,61 ?.  
B) En el cas de formació no dirigida a l'obtenció de certificats de professionalitat:  
1. Per als programes formatius previstos en el punt resolutiu cinqué, es destinarà un import màxim estimat de 6.645.372,15 ?, amb la distribució per programes següent que també té caràcter estimatiu:  
  
a) Per als programes de Formació Sectorials es destinarà un import màxim de 2.749.808,22 ?.  
b) Per als programes de Formació Transversals es destinarà un import màxim de 3.437.267,15 ?.  
c) Per als programes de Formació dirigits a l'Economia Social es destinarà un import màxim de 229.148,39 ?.  
d) Per als programes de Formació dirigits a persones treballadores autònomes es destinarà un import màxim de 229.148,39 ?.  
2. Per a les ajudes a l'alumnat desocupat assistent als programes formatius, previstes en el punt resolutiu tretzé d'aquesta convocatòria, es destinarà:  
- 337.512,61 - en cas de formació certificable.  
- 229.148,39 - en cas de formació no certificable.  
Atés que les ajudes regulades en la present resolució són finançades amb fons que es distribueixen territorialment, per a la seua gestió per les comunitats autònomes amb càrrec als pressupostos generals de l'Estat, la seua concessió estarà condicionada al fet que per l'òrgan competent de l'Administració de l'Estat s'hagen realitzat les actuacions o dictat els actes administratius que permeten assegurar l'efectivitat de la transferència de fons afectats.  
La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici de nou còmput de termini per a resoldre.  
Les ajudes a la formació regulades en aquesta resolució, són compatibles amb el mercat comú, d'acord amb l'article 107, apartat 1 del Tractat de Funcionament de la Unió Europea i queden dispensades de l'obligació de notificació establida en l'article 108, apartat 3, del Tractat, i de comunicar d'acord amb el que es preveu en l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, ja que no reuneixen tots els requisits del citat article 107.1, perquè no suposen avantatge econòmic per a una empresa ni falsegen la competència, ni afecten els intercanvis comercials entre els estats membres.  
  
Tercer. Entitats beneficiàries  
1. Seran beneficiàries de les subvencions les entitats de formació públiques o privades, acreditades i/o inscrites en el corresponent Registre d'entitats de formació, a data de finalització de presentació del termini de sol·licituds, sense perjudici del que s'estableix en el punt resolutiu deu, apartat 7, d'aquesta convocatòria, en relació amb els canvis de domicili.  
2. Les entitats hauran d'estar acreditades i/o inscrites per a les especialitats formatives objecte de la formació, en modalitat presencial, de teleformació o mixta, amb presència en l'àmbit territorial de la Comunitat Valenciana, havent de disposar en aquest àmbit d'instal·lacions degudament inscrites o acreditades per a les accions formatives impartides en modalitat presencial o per a la realització de sessions de formació presencial i/o proves d'avaluació final presencials, en el cas d'accions formatives impartides en modalitat de teleformació.  
3. Un mateix espai formatiu no podrà ser inscrit o acreditat per diferents centres o entitats de formació.  
  
Quart. Objecte i condicions de la concessió de les subvencions  
1. Aquesta resolució té per objecte la convocatòria d'ajudes per a la realització de programes de formació, dirigits almenys en un 70 % per a persones treballadores empleades en empreses o centres de treball situats a la Comunitat Valenciana o persones treballadores autònomes residents en aquesta, i en un 30 % com a màxim a persones treballadores desocupades residents també a la Comunitat Valenciana.  
2. L'import de les sol·licituds de subvenció de cada entitat, per al desenvolupament dels programes establits en el punt resolutiu cinqué, no podran superar els percentatges que es relacionen a continuació de la dotació assignada inicialment a cada tipus de programa i sector; i cada entitat podrà realitzar un màxim d'una sol·licitud per tipus de programa i sector.  
- Per als programes de Formació Sectorials, els establits en l'apartat 4 del present resolc.  
- Per als programes de formació transversals un 10 %, equivalent a 850.001,70 ?.  
- Per als programes de formació dirigits a l'Economia Social un 30 %, equivalent a 169.998,30 ?.  
- Per als programes de Formació dirigits a persones treballadores autònomes un 30 %, equivalent a 169.998,30 ?.  
3. Les accions formatives que poden sol·licitar-se estan incloses en els plans de referència, publicats en la pàgina web www.labora.gva.es, on s'indica la modalitat d'impartició, les hores de cada acció formativa, la seua condició de prioritària o no, així com els seus requisits tècnics.  
  
4. Les accions de tipus sectorial dels plans de referència, correspondran als sectors que es relacionen a continuació. L'import màxim estimat que assenyala el resolc segon, punt 1.a dels apartats A) i B), per a aquesta mena d'accions, es distribuirà per sectors en les quanties màximes estimades que s'assenyalen a continuació i d'acord amb l'apartat 2 d'aquest resolc, s'aplicaran els límits percentuals i quantitatius següents:  
  
Cinqué. Modalitats de programació  
1. Tipus de programes:  
a) Sectorials: els programes de formació sectorials es compondran d'accions formatives dirigides a la formació de persones treballadores, amb la finalitat de desenvolupar accions formatives d'interés general per a un determinat sector i per a satisfer necessitats específiques de formació d'aquest. Les accions específiques d'aquests programes també podran dirigir-se al reciclatge i requalificació de personal provinent de sectors en situació de crisi.  
b) Transversals: els programes de formació transversals estaran compostos per accions formatives dirigides a obtindre competències transversals a diversos sectors de l'activitat econòmica, que han de ser objecte d'atenció prioritària per a donar resposta a les tendències identificades i afavorir l'ocupabilitat i mobilitat intersectorial de les persones treballadores, prenent com a base l'informe anual i l'escenari pluriennal previstos en els articles 4 i 5 de la Llei 30/2015, de 9 de setembre, respectivament.  
Així mateix, aquests programes podran incloure accions formatives dirigides a l'obtenció de les competències clau per a l'accés als certificats de professionalitat de nivell 2 o de nivell 3.  
c) Economia social: a fi d'atendre les necessitats formatives de les persones treballadores de l'economia social, aquestes podran participar en els programes de formació sectorials i transversals contemplats en els apartats anteriors a i b.  
d) Les persones treballadores autònomes: a fi d'atendre les necessitats formatives de les persones treballadores autònomes, aquestes podran participar en els programes de formació sectorials i transversals contemplats en els anteriors apartats a i b.  
2. Tipus d'accions formatives, que en tot cas hauran d'estar incloses en el Catàleg d'Especialitats Formatives de l'àmbit laboral o en el Catàleg Nacional de Qualificacions Professionals:  
a) Accions formatives no vinculades a l'obtenció de certificats de professionalitat que responguen a les necessitats de competències específiques dels diferents sectors productius així com de competències transversals a aquests, incloses les requerides pel treball autònom i de l'economia social.  
b) Accions formatives vinculades a l'obtenció de certificats de professionalitat, complets o d'oferta modular, que responguen als requeriments de qualificació professional en els diferents sectors productius així com de qualificacions professionals transversals a aquests.  
  
c) Accions formatives vinculades amb competències clau de nivell 2 o de nivell 3 dirigides al compliment dels requisits d'accés als certificats de professionalitat d'aquests nivells, sempre que figuren en les necessitats identificades en els àmbits de negociació col·lectiva sectorial estatal.  
3. A l'efecte de la programació formativa, es consideren àrees prioritàries les dirigides a anticipar les necessitats de qualificació del sistema productiu així com a cobrir les necessitats actuals i les orientades al desenvolupament dels sectors més innovadors i/o amb millors perspectives d'ocupació o necessitats vinculades amb els sectors productius que tinguen regulacions específiques.  
4. Els programes de formació s'organitzaran per a grups (cursos) d'almenys 10 persones participants. Aquests grups (cursos) no podran superar, en cap moment, el nombre de persones participants per a les quals l'aula estiga acreditada o inscrita en l'especialitat o especialitats a impartir.  
5. Els programes de formació s'ajustaran al que s'estableix en l'article 19 i següents del Reial decret 694/2017, de 3 de juliol, que desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, i haurà d'especificar-s'hi la modalitat d'impartició.  
6. Quan es tracte de formació conduent a l'obtenció de certificats de professionalitat, haurà d'adequar-se a la seua normativa reguladora establida en el Reial decret 34/2008, de 18 de gener, pel qual es regulen els certificats de professionalitat i en l'Ordre ESS/1897/2013, de 10 d'octubre, que el desenvolupa, i els centres de formació hauran d'estar acreditats per a la impartició de la corresponent modalitat per l'administració laboral competent.  
7. La impartició dels cursos de formació únicament es podrà iniciar a partir de la notificació de la resolució de concessió de la subvenció.  
  
  
Sisé. Lloc i termini de presentació de sol·licituds  
1. Les sol·licituds es presentaran telemàticament en model normalitzat, juntament amb la documentació específica.  
Per a realitzar la presentació telemàtica de les sol·licituds, s'accedirà a la seu electrònica de la Generalitat (https://sede.gva.es), des d'on podrà accedir al tràmit presentació de sol·licituds a ajudes de LABORA Servei Valencià d'Ocupació i Formació, o del web www.labora.gva.es a través de l'enllaç «sol·licitud telemàtica». Per a això, la persona sol·licitant haurà de disposar de signatura electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persones físiques), tots dos admesos per la seu electrònica de la Generalitat (https://sede.gva.es). En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant la Generalitat per a la realització de tràmits per via telemàtica.  
2. El termini de presentació de sol·licituds serà de 15 dies hàbils a comptar des de l'endemà de la publicació de la convocatòria en el DOGV.  
3. Cada entitat podrà presentar un màxim d'una sol·licitud per tipus de programa i sector. En el cas d'empreses pertanyents al mateix grup empresarial, només podrà sol·licitar la subvenció i ser-ne reconeguda beneficiària una d'elles, siga matriu o filial. En cas de presentació de diverses sol·licituds, únicament s'acceptarà la presentada en primer lloc, inadmetent-se la resta. A l'efecte d'aquesta convocatòria s'entendrà per grup empresarial el que s'estableix en l'article 42 de Codi de Comerç.  
4. Les sol·licituds es presentaran en model normalitzat, i s'hi assenyalarà els tipus formació en què es concretarà, entre les següents:  
  
a) Formació de tipus certificable: orientada al desenvolupament d'accions formatives vinculades a especialitats recollides en el Catàleg Nacional de Qualificacions Professionals.  
b) Formació de tipus no certificable: orientada al desenvolupament d'accions formatives incloses en el Catàleg d'Especialitats formatives de l'àmbit laboral.  
En una mateixa sol·licitud es podrà optar per un tipus o un altre de formació, o bé pels dos tipus de formació.  
  
Seté. Documentació i informació que ha d'acompanyar la sol·licitud  
  
1. D'acord amb el que es preveu en l'article 11.3 de la LGS, en el cas de societats civils sense personalitat jurídica i comunitats de béns, haurà de fer-se constar expressament, tant en la sol·licitud com en la resolució de concessió, els compromisos d'execució assumits per cada membre de l'agrupació, així com l'import de subvenció a aplicar per cadascun, que tindran igualment la consideració de beneficiaris. En qualsevol cas, haurà de nomenar-se un representant o apoderat únic de l'agrupació, amb poders bastants per a complir les obligacions que, com a beneficiari, corresponen a l'agrupació. No podrà dissoldre's l'agrupació fins que haja transcorregut el termini de prescripció previst en els articles 39 i 65 de la LGS.  
La documentació relacionada en l'apartat següent s'aportarà per cadascuna de les persones membres que es comprometa a efectuar la totalitat o part de les activitats en nom i per compte del primer.  
2. La sol·licitud s'acompanyarà de la documentació següent, que haurà d'annexar-se per mitjans telemàtics, sense perjudici que puga requerir-se en determinades circumstàncies l'exhibició dels documents originals per al seu acarament:  
a) Autorització expressa a LABORA Servei Valencià d'Ocupació i Formació perquè comprove les dades d'identitat de la persona sol·licitant o, en cas de tractar-se d'una persona jurídica, del seu representant, de conformitat amb el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana. No obstant això, si de la comprovació efectuada resultara alguna discordança amb les dades facilitades per la persona interessada, l'òrgan instructor estarà facultat per a realitzar les actuacions escaients per a aclarir-la. Si la persona sol·licitant no hi presta el seu consentiment, haurà d'aportar còpia del document nacional d'identitat.  
  
Quan es tracte d'una persona jurídica s'haurà d'aportar, a més, la seua documentació acreditativa i identificativa, consistent en còpia de l'escriptura de constitució/estatuts actualitzada, i acreditació de la inscripció en el Registre Mercantil o registre corresponent, així com de la targeta d'identificació fiscal i, si fa el cas, poders de representació. En el cas que aquesta haguera sigut aportada anteriorment i no haguera patit cap variació, bastarà el certificat o declaració responsable de la representació legal de l'entitat acreditatiu que no s'ha produït cap canvi en la documentació identificativa de l'entitat i de la vigència del nomenament de la persona que exerceix el càrrec de president o de qui ostente la representació a data de presentació de la sol·licitud. Així mateix, haurà de constar en aquest certificat l'expedient administratiu en el qual es va aportar aquella i l'òrgan al qual va ser dirigida.  
  
b) Declaració responsable de no trobar-se en cap dels supòsits de l'article 13.2 i 3, de la LGS, segons model normalitzat, així com de no ser deutor per resolució d'idoneïtat de reintegrament.  
c) Declaració responsable del compliment de la normativa sobre integració laboral de persones amb discapacitat o, si fa el cas, l'exempció d'aquesta obligació, segons el que s'estableix en el Decret 279/2004, de 17 de desembre, del Consell.  
d) Document acreditatiu de l'últim abonament de l'Impost d'activitats Econòmiques (IAE) o declaració responsable de la seua exempció o no subjecció, amb indicació de l'epígraf o epígrafs en els quals estiga donat d'alta.  
e) D'acord amb el que es preveu en l'article 22.4 del RLGS, la presentació de la sol·licitud de subvenció comportarà l'autorització de la persona sol·licitant perquè l'òrgan concedent obtinga, de manera directa, l'acreditació de les circumstàncies previstes en els articles 18 i 19 del citat reglament a través de certificats telemàtics, i en aquest cas la persona sol·licitant no haurà d'aportar la corresponent certificació.  
  
No obstant això, la persona sol·licitant podrà denegar expressament el consentiment, havent d'aportar llavors les certificacions que a continuació es relacionen, i que tindran un període de validesa de sis mesos a comptar des de la data de la seua expedició d'acord amb el que s'estableix en l'article 23.3 del citat reglament:  
- De l'Agència Estatal d'Administració Tributària, el certificat que acredite que es troba al corrent de les seues obligacions tributàries.  
  
- De la Tresoreria General de la Seguretat Social el certificat acreditatiu que es troba al corrent en el compliment de les seues obligacions.  
  
- De les direccions territorials de la Conselleria competent en matèria d'hisenda, el certificat acreditatiu que no té deutes de naturalesa tributària amb la Generalitat.  
f) Dades de domiciliació bancària segons model normalitzat i document acreditatiu de la titularitat del compte bancari.  
g) Relació prioritzada dels grups (cursos).  
h) En el cas que se sol·liciten accions formatives (especialitats) no pertanyents a un certificat de professionalitat, es requerirà la inscripció del centre o entitat en els termes establits en el punt resolutiu tercer de la present convocatòria.  
i) En el cas de teleformació, s'hauran de complir els requisits recollits en l'annex II, III i IV de l'Ordre TSM 369/2019, de 28 de març, per la qual es regula el Registre estatal d'entitats de formació del sistema de formació professional per a l'ocupació en l'àmbit laboral, així com els processos comuns d'acreditació i inscripció de les entitats de formació per a impartir especialitats formatives incloses en el Catàleg d'Especialitats Formatives, relatius a la plataforma de teleformació i al material virtual d'aprenentatge.  
En modalitat teleformació, quan es tracte d'accions formatives no conduents a l'obtenció de certificats de professionalitat, es requerirà la inscripció del centre o entitat en els termes previstos en el punt resolutiu tercer de la present convocatòria.  
En el cas de teleformació, quan es tracte d'accions formatives conduents a l'obtenció de certificats de professionalitat, es requerirà l'acreditació del centre o entitat per a impartir aquesta modalitat, en els termes previstos en el Reial decret 34/2008, de 18 de gener, pel qual es regulen els certificats de professionalitat, i l'Ordre ESS/1897/2013, de 10 d'octubre, que el desenvolupa.  
En modalitat teleformació per a poder impartir les sessions presencials de tutories o avaluació es podran subscriure acords o convenis amb altres entitats que tinguen acreditada o inscrita l'especialitat en modalitat presencial, i en aquest cas s'aportara el corresponent acord o conveni que haurà d'estar degudament actualitzat al moment de presentació de la sol·licitud.  
El seguiment d'accions formatives impartides en modalitat de teleformació, d'acord amb l'annex V de l'Ordre TMS 369/2019, es realitzarà a través de la plataforma de teleformació mitjançant servei web o visita virtual a la plataforma per al qual serà preceptiu proporcionar una adreça d'accés a la plata forma, així com les corresponents credencials (usuari/contrasenya), amb permís d'administrador, però sense possibilitat de modificar dades. Durant les visites virtuals s'haurà de tindre accés als informes de seguiment que genere la plataforma de teleformació que hauran de reunir les característiques que assenyala l'annex V.  
  
En tot cas l'entitat haurà de conservar la informació recollida en la plataforma i permetre l'accés fins a la liquidació definitiva de l'expedient a l'efecte de comprovació, si fa el cas.  
j) El projecte que continga el programa formatiu de l'entitat es presentarà en una única sol·licitud en format electrònic, segons model facilitat per LABORA Servei Valencià d'Ocupació i Formació a l'efecte. En la modalitat de teleformació certificable, s'aportarà en els termes expressats i havent d'incloure els aspectes determinats en l'article 14 de l'Ordre ESS/1897/2013, de 10 d'octubre, per la qual es desenvolupa el Reial decret 34/2008, de 18 de gener.  
3. Amb caràcter voluntari, podrà aportar-se alhora documentació acreditativa de:  
a) La implantació d'un sistema de gestió de la qualitat en vigor, segons apartat E de l'annex I.  
b) L'experiència en accions formatives de formació per a l'ocupació dirigides prioritàriament a persones ocupades realitzades per la participació en convocatòries d'ajudes executades diferents de les aprovades en l'àmbit de la Comunitat Valenciana, aportant certificat de l'Administració Pública corresponent del Sistema Nacional d'Ocupació (SNE) sobre les accions formatives impartides per l'entitat en els anys 2019 i 2020, segons model normalitzat FOR0314E disponible en la pàgina web de LABORA. En el cas de convocatòries del Servei Públic d'Ocupació Estatal, LABORA requerirà directament la informació al SEPE.  
  
c) Declaració responsable del nombre de persones que a data de sol·licitud estiguen incloses en la plantilla de l'entitat, en alta durant un període igual o superior a 9 mesos en aquella, en l'exercici pressupostari anterior al que finança la present convocatòria (en cap cas es prendran en consideració els contractes subvencionats a través dels programes mixtos d'ocupació-formació), i de les persones incloses en la plantilla, durant el mateix període, que reunisquen alguna de les següents condicions, que s'acreditaran documentalment de la forma següent:  
  
- Persones amb diversitat funcional reconeguda amb un grau igual o superior al 33 % (discapacitat física, psíquica o sensorial), persones afectades amb trastorn mental greu o molt greu, s'acreditarà mitjançant el certificat emés per l'òrgan competent de reconeixement del grau de discapacitat.  
- Persones en situació o risc d'exclusió social, s'acreditarà mitjançant certificat emés pels serveis socials competents, la data d'emissió dels quals estiga dins dels sis mesos anteriors a la data de finalització del termini de presentació de la sol·licitud.  
- Dones víctimes de violència de gènere, situació que s'acreditarà per qualsevol dels mitjans previstos en l'art. 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
A l'efecte de comprovació les situacions d'alta dels treballadors en l'empresa, es presentarà l'Informe de Treballadors en Alta (ITA) de la Seguretat Social i l'Informe de Vida Laboral d'Empresa, que incloguen el període comprés entre el 01.01.2021 i fins a una data inclosa dins del termini de sol·licitud.  
d) Compromís assumit voluntàriament per l'entitat sobre el nombre d'alumnat a formar pertanyent als següents col·lectius: persones amb diversitat funcional amb grau de discapacitat superior al 33 %, persones afectades amb trastorn mental greu o molt greu, persones en situació o risc d'exclusió social o dones víctimes de violència de gènere.  
  
e) Acreditació documental que en l'escriptura de constitució o en els estatuts de l'entitat, degudament inscrits en el registre corresponent, figura com a objectiu d'aquella treballar a favor de la igualtat d'homes i dones. En el cas que l'entitat no dispose d'escriptura de constitució o estatuts, presentarà una declaració responsable a aquests efectes. Les entitats subjectes al règim de funció pública en matèria de personal, compleixen aquest requisit per prescripció legal i no serà necessària la presentació de la declaració responsable.  
f) Acreditació documental de disposar l'entitat sol·licitant d'un Pla d'igualtat en els termes previstos en l'apartat E) MH de l'annex I de la present convocatòria.  
g) Declaració responsable conforme al que es disposa en el criteri de valoració E) MH de l'annex I, per al visat o distintiu dels plans d'igualtat d'altres comunitats autònomes.  
L'aportació de la documentació recollida en aquest apartat té caràcter voluntari, en conseqüència, solament es valorarà la documentació que acompanye l'entitat en el termini de sol·licitud, sense que escaiga realitzar requeriments en la fase d'instrucció a l'efecte d'esmena d'aquesta documentació en el cas que continguera errors o fora insuficient per a efectuar la valoració.  
  
  
Huité. Projecte formatiu  
1. El projecte d'acció formativa, que es presentarà telemàticament segons model normalitzat, recollirà els aspectes de l'acció formativa següents:  
a) Característiques generals  
- Codi de l'especialitat sol·licitada, denominació de l'acció, modalitat d'impartició, nombre de grups.  
- Adreça completa del lloc d'impartició, que haurà de coincidir amb el domicili inscrit o acreditat, número de cens i identificació de l'aula inscrita o acreditada on es projecta impartir l'acció formativa.  
  
- Nombre d'hores de l'acció formativa (hores de cada modalitat; presencial, teleformació i mixta)  
- Indicació de si es tracta d'una acció formativa de tipus certificable o no certificable.  
- Quan es tracta de formació conduent a l'obtenció d'un certificat de professionalitat especificar el Reial decret que el regula.  
- Quan es tracta de formació dirigida a l'obtenció d'un certificat de capacitació professional detallar la normativa que ho regula.  
b) Personal docent.  
S'indicarà el formador i/o formadores per grup, la qualificació, el nivell d'experiència docent i l'experiència professional en l'àrea a impartir.  
En el cas d'accions de teleformació o mixtes indicar els requisits exigits al tutor-formador o tutora-formadora i del personal que realitze tasques de suport tècnic relacionades directament amb el procés d'aprenentatge, assessorament i orientació a l'alumnat.  
c) Descripció del material. A emplenar només en el cas que l'acció formativa no conduïsca a l'obtenció d'un certificat de professionalitat (en qualsevol modalitat).  
d) Informació addicional per a accions de teleformació o mixtes.  
e) Compromís voluntari de formació dirigit a persones amb diversitat funcional amb grau de discapacitat superior al 33 %, persones afectades amb trastorn mental greu o molt greu, persones en situació o risc d'exclusió social i dones víctimes de violència de gènere col·lectius: s'especificarà el nombre d'alumnat a formar corresponent als citats col·lectius que l'entitat es compromet a formar conforme al projecte formatiu presentat.  
2. En el projecte formatiu, almenys el 25 % dels plans formatius transversals i el 40 % dels plans formatius sectorials, hauran de ser de caràcter presencial per a garantir l'accés general de la formació subvencionada al nombre més gran d'alumnat, inclòs el que puga mancar de mitjans o destreses digitals.  
  
Nové. Instrucció  
1. El procediment de concessió de les ajudes, es tramitarà en règim de concurrència competitiva.  
Les sol·licituds es presentaran en la forma i termini establits en la present convocatòria i d'acord amb les especificacions contemplades en el punt resolutiu sisé.  
L'òrgan instructor del procediment serà la Subdirecció General de Formació Professional per a l'Ocupació, les sol·licituds seran sotmeses a una fase d'instrucció en la qual es verificarà el compliment dels requisits exigits, podent-se recaptar de les entitats sol·licitants l'aportació addicional de quanta documentació es precise per a acreditar l'exacte compliment de les condicions exigides en les convocatòries.  
  
D'acord amb el que es preveu en l'article 68 de la Llei 39/2015, d'1 d'octubre, del procediment administratiu comú de les administracions públiques, en el cas que la sol·licitud presentada no complisca els requisits exigits o la documentació aportada amb caràcter obligatori, continguera errors o fora insuficient, l'òrgan instructor requerirà l'entitat sol·licitant perquè, en el termini de deu dies, esmene la falta o aportació els documents preceptius, amb indicació que, si així no ho fera, se la tindrà per desistida en la seua petició, prèvia resolució que haurà de ser dictada en els termes previstos en l'article 21 de la mateixa llei.  
  
2. S'inadmetran les sol·licituds presentades per una entitat per a un determinat programa o sector, quan prenent en consideració la liquidació obtinguda en l'última convocatòria en la qual haguera resultat beneficiària en el mateix programa o sector, d'entre les tres últimes publicades, haguera incorregut en algun dels supòsits següents:  
a) Haver justificat de conformitat una quantia inferior al 35 % de la subvenció inicialment concedida.  
b) Haver obtingut en la valoració tècnica calculada en la fase de liquidació de la subvenció una disminució superior a un 25 %, en relació amb l'obtinguda per a l'aprovació del pla en el corresponent procés de valoració de sol·licituds.  
3. D'acord amb el que s'estableix en l'article 22 de la Llei 38/2003, de 17 de novembre, general de subvencions, per a la valoració dels projectes es constituirà una Comissió de valoració, els components de la qual seran designats per la persona que ostente el cap del Servei de Gestió de Programes de Formació per a l'Ocupació, que assumirà les funcions de presidència, o persona que la substituïsca. La designació de les persones membres de la Comissió de valoració s'ajustarà als principis de composició i presència equilibrada d'homes i dones en aplicació de la Llei orgànica 3/2007, de 22 de març, per a la igualtat efectiva d'homes i dones, sempre que siga possible en atenció als recursos humans disponibles.  
Vocals: cinc persones tècniques del Servei de Gestió de Programes de Formació per a l'Ocupació.  
Secretaria: l'ostentarà una persona designada d'entre les anteriors per la Comissió de valoració.  
4. A la vista de la documentació obrant en l'expedient i prèvia ponderació dels criteris de valoració recollits en l'annex I d'aquesta resolució, la Comissió de valoració emetrà informe motivat en el qual es concrete el resultat de l'avaluació.  
5. Realitzades les valoracions s'emetrà un llistat provisional de valoració on quedarà reflectida la puntuació obtinguda en cada ítem de valoració i la puntuació final de cadascuna de les sol·licituds que compleixen tots els requisits necessaris per a ser beneficiàries d'aquestes subvencions. Aquest llistat es publicarà en la pàgina web www.labora.gva.es, a fi que puguen realitzar les al·legacions corresponents en el termini de 10 dies. Així mateix, es remetrà un avís a l'adreça de correu electrònic que figure en l'expedient, on s'informarà de la citada publicació. La falta de pràctica de l'avís no impedirà que la publicació siga considerada plenament vàlida des de la seua data.  
Una vegada ateses aquestes al·legacions la Comissió de valoració emetrà les corresponents actes motivades en les quals es concrete el resultat definitiu de la valoració amb indicació dels factors o criteris tinguts en compte en la valoració i la seua aplicació concreta en els seus corresponents annexos. Els llistats de valoració annexos a aquestes actes seran publicats en la pàgina web www.labora.gva.es, i inclouran les puntuacions obtingudes en cada ítem de valoració i la puntuació final obtingudes per les sol·licituds que compleixen tots els requisits necessaris per a ser beneficiària de les subvencions contemplades en aquesta convocatòria, sense que hi càpien al·legacions.  
6. El resultat de la valoració estarà a la disposició del Consell Valencià de Formació Professional.  
  
Deu. Resolució: termini, notificació i recursos  
1. A la vista de la instrucció practicada es formularà proposta de resolució provisional. Els expedients es resoldran per ordre de major a menor puntuació, dins de cada modalitat de programació en dues fases:  
  
- Fase A. Formació de tipus certificable: mitjançant concurrència de sol·licituds, fins a l'esgotament del crèdit consignat dins de cada modalitat de programació.  
- Fase B. Formació de tipus no certificable: mitjançant la concurrència de sol·licituds, fins a l'esgotament del crèdit consignat dins de cada modalitat de programació.  
Una vegada formulada aquesta proposta es donarà audiència a l'entitat sol·licitant en el cas que l'import de la subvenció proposat siga inferior al sol·licitat dins de cada modalitat de programació i tipus de formació. En el termini de deu dies aquella entitat podrà acceptar i reformular el programa de formació a la quantitat proposada, sempre dins de cada modalitat de programació i tipus de formació, o formular les al·legacions que estime oportunes. En tot cas la reformulació haurà de respectar el tipus de programació de la proposta (accions certificables o especialitats formatives), l'objecte, condicions i finalitat de la subvenció, així com les condicions previstes per a cada programa en la present resolució.  
En el cas que s'inste l'entitat i aquesta no presente la reformulació de la sol·licitud en el termini de deu dies, ajustant-la a la proposta de resolució, s'entendrà que manté la sol·licitud inicial per import superior, donant lloc si fa el cas a l'exclusió com a entitat beneficiària.  
  
2. Tenint en compte l'al·legat per l'entitat sol·licitant en el tràmit d'audiència i la reformulació del programa de formació, si fa el cas, l'òrgan instructor formularà la proposta de resolució definitiva.  
3. En el cas que quedaren sol·licituds presentades a l'empara de la corresponent convocatòria, valorades positivament d'acord amb el procediment establit, i que no pogueren ser ateses per falta de disponibilitat pressupostària, aquestes es constituiran en llista de reserva degudament ordenada, i podran ser resoltes favorablement en la mesura en què es dispose de crèdit en la línia pressupostària i tipus de programa corresponent a conseqüència de major dotació pressupostària o renúncies a subvencions concedides.  
4. A la vista de la proposta de resolució definitiva, la direcció general competent en matèria de formació professional per a l'ocupació dictarà resolució escaient, per ordre de major a menor puntuació, per delegació de la direcció general de LABORA Servei Valencià d'Ocupació i Formació.  
El termini per a resoldre i notificar la resolució del procediment serà de sis mesos, comptats des de l'endemà a la data de finalització del termini de presentació de sol·licituds. Si transcorregut aquest termini no s'haguera dictat resolució, la sol·licitud s'entendrà desestimada per silenci administratiu.  
5. A la resolució de concessió s'annexarà el corresponent programa de formació, les seues condicions d'execució, així com les accions formatives (especialitats) a desenvolupar i alumnat a formar. Alhora, contemplarà una quantia addicional amb l'import de les ajudes corresponents al nombre teòric d'alumnat desocupat i amb discapacitats que puguen assistir al programa de formació subvencionat, import que en cap cas es considerarà integrant del seu patrimoni.  
  
6. D'acord amb el que es preveu en l'article 11 de l'Ordre de bases, una vegada recaiguda la resolució de concessió, les entitats beneficiàries podran sol·licitar-ne la modificació, sempre que hagen executat almenys el 50 % del pla formatiu atés el nombre d'alumnat. Aquesta modificació, que serà única durant tot el període d'execució, haurà de fonamentar-se en circumstàncies sobrevingudes durant el termini d'execució de l'activitat subvencionada i formalitzar-se amb caràcter immediat al seu esdeveniment i, en tot cas abans de la finalització del citat termini d'execució. En cap cas la modificació podrà suposar un increment o disminució d'alumnat de o grups entre accions certificables i especialitats formatives.  
L'execució de la modificació proposada només podrà ser iniciada a partir del moment en què es notifique la resolució aprovatòria de la modificació. En aquestes modificacions no es podrà incloure cap acció formativa (especialitat) no contemplada en la sol·licitud inicial, ni comportaran canvis en la mena de formació i hauran de respectar les condicions que van determinar el càlcul de la valoració tècnica de la sol·licitud i qualsevol altre límit o condició indicats expressament en la resolució. Les sol·licituds que no respecten els citats límits seran denegades.  
Les sol·licituds de modificació se sotmetran a l'òrgan instructor i seran resoltes per l'òrgan concedent de la subvenció. En tot cas, la modificació només podrà autoritzar-se si no danya drets de tercers.  
L'òrgan concedent haurà de dictar resolució acceptant o denegant la modificació proposada en el termini d'un mes des de la data en què la sol·licitud haja tingut entrada en el registre de l'òrgan competent per a la seua tramitació. Una vegada transcorregut aquest termini sense haver-se notificat resolució expressa, la sol·licitud podrà entendre's desestimada.  
7. Sense perjudici de l'anterior, les entitats podran sol·licitar, canvis en el domicili d'impartició. L'òrgan concedent podrà autoritzar els canvis, previ informe del personal tècnic de Formació i proposta de la Subdirecció General de Formació Professional per a l'Ocupació o del cap del Servei de Gestió de Programes de Formació per a l'Ocupació, indistintament, sempre que aquest domicili figure prèviament inscrit o acreditat.  
El canvi de domicili d'impartició només podrà realitzar-se a partir del moment en què es notifique l'autorització del canvi.  
8. Quan es produïsca la renúncia d'alguna de les beneficiàries, el crèdit pressupostari no aplicat podrà concedir-se, sense necessitat de nova convocatòria, a l'entitat sol·licitant o sol·licitants següents a aquella, per ordre de puntuació, atesa la modalitat de programació i tipus de formació.  
9. Estaran subjectes al deure de comunicació els canvis de les condicions d'impartició aprovades per a cada acció (especialitat), relatius al nombre d'alumnat, calendari, horari i professorat. Aquests canvis seran efectius i es podran aplicar a partir del moment en què el personal tècnic de Formació els valide en la corresponent aplicació informàtica.  
  
10. Les resolucions adoptades sobre les sol·licituds d'aquestes ajudes posen fi a la via administrativa i contra elles podrà interposar-se recurs contenciós administratiu en el termini de dos mesos, comptats des de l'endemà de la notificació, davant el jutjat contenciós administratiu de la corresponent província, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o, potestativament, recurs de reposició davant aquest mateix òrgan en el termini d'un mes, computat en els termes adés esmentats, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga interposar-se qualsevol altre recurs dels previstos en la legislació vigent.  
  
Onze. Mitjà de notificació o publicació dels tràmits a emplenar en el procediment  
1. Les notificacions es practicaran per mitjans electrònics i d'acord amb el que es preveu en l'article 41.1, paràgraf tercer, de la Llei 39/2015, d'1 d'octubre, del procediment administratiu comú de les administracions públiques les notificacions seran vàlides sempre que permeten tindre constància del seu enviament o posada a disposició, de la recepció o accés per l'interessat o el seu representant, de les seues dates i hores, del contingut íntegre, i de la identitat fidedigna del remitent i destinatari d'aquesta. L'acreditació de la notificació efectuada s'incorporarà a l'expedient.  
Si per raons tècniques o de qualsevol altra índole la notificació electrònica no fora possible, es practicarà mitjançant correu certificat.  
2. D'acord amb el que es preveu en l'article 73 de la Llei 39/2015, d'1 d'octubre, del procediment administratiu comú de les administracions públiques en qualsevol moment del procediment, quan l'administració considere que algun dels actes dels interessats no reuneix els requisits necessaris, ho posarà en coneixement del seu autor, concedint-li un termini de deu dies per a emplenar-lo.  
Als interessats que no atenguen el requeriment se'ls podrà declarar que han perdut el dret al tràmit corresponent. No obstant això, s'admetrà l'actuació de l'interessat i produirà els seus efectes legals, si es produïra abans o dins del dia que es notifique la resolució en la qual es tinga per transcorregut el termini.  
  
Dotze. Sol·licitud de bestreta i ingrés de romanents  
D'acord amb el que es preveu en l'article 6.8 de la Llei 30/2015, de 9 de setembre, per la qual es regula el Sistema de Formació Professional per a l'ocupació en l'àmbit laboral, es preveuen lliuraments de fons amb caràcter previ a l'inici de l'activitat formativa de fins al 25 % de l'import concedit. Igualment es preveu el pagament de fins a un 35 % addicional una vegada acreditat l'inici de l'activitat formativa, als efectes es podran formalitzar les sol·licituds en els models normalitzats que es facilitaran a l'efecte, que comprendran les opcions següents:  
  
a) Sol·licitar amb caràcter previ a l'inici de l'activitat formativa la bestreta de fins al 25 % de la subvenció concedida, i en la mateixa sol·licitud, la bestreta de fins al 35 % addicional, amb caràcter condicionat a l'acreditació de l'inici de l'activitat formativa.  
b) Sol·licitar amb caràcter previ a l'inici de l'activitat formativa la bestreta de fins al 25 % de la subvenció concedida i si fa el cas, amb caràcter addicional a l'anterior sol·licitud, presentar una nova sol·licitud en el termini d'un mes a partir de l'inici de l'activitat formativa de fins al 35 % de la subvenció concedida.  
Així mateix, es podrà sol·licitar per part de l'entitat beneficiària, una única bestreta fins al 60 per cent de l'import concedit, una vegada acreditat l'inici de l'activitat formativa.  
Llevat que l'entitat beneficiària estiga exempta d'aquesta obligació, d'acord amb la normativa vigent, s'hi haurà de presentar aval bancari per un import igual a la quantitat a anticipar. L'entitat beneficiària haurà de depositar la garantia en la corresponent direcció territorial de la conselleria competent en matèria d'hisenda. Una vegada obtinguda la carta de pagament acreditativa del depòsit, haurà de ser presentada per l'entitat beneficiària en el Servei de Gestió de Programes de Formació per a l'Ocupació com a requisit previ i indispensable per al pagament anticipat.  
Les garanties es cancel·laran per acord de l'òrgan concedent en els casos següents:  
1. Una vegada comprovada de conformitat l'adequada justificació de la bestreta.  
2. Quan s'hagueren reintegrat les quantitats anticipades.  
D'acord amb el que es preveu en l'article 19.5 de la Llei general de subvencions, els rendiments financers que es generen pels fons lliurats a les entitats beneficiàries no incrementaran l'import de la subvenció concedida, en raó a la seua escassa quantia i a la dificultat de la seua aplicació a les activitats subvencionades i del seu seguiment i control.  
  
Amb caràcter previ al cobrament l'entitat beneficiària haurà d'acreditar, mitjançant declaració responsable, que es troba al corrent de les seues obligacions per reintegrament de subvencions, en virtut del que es preveu en l'article 34.5 de la Llei 38/2003, de 17 de novembre, general de subvencions..  
Dins del termini de justificació previst en la present convocatòria, l'entitat haurà de fer l'ingrés dels romanents no aplicats en el compte número ES92-3222-0345-61-0522408039, del Banc Santander a favor de LABORA Servei Valencià d'Ocupació i Formació, i acreditar-ho davant el mateix òrgan identificant el número d'expedient.  
  
Les bestretes i/o pagaments restants que haja de realitzar l'Administració es faran efectius en el termini màxim de tres mesos, a comptar des de la presentació per l'entitat beneficiària de la documentació requerida per a sol·licitar aquesta bestreta, o de dotze mesos des de la presentació de la justificació final de l'activitat objecte de subvenció.  
  
Tretze. Ajudes a l'alumnat  
1. Les persones desocupades que tinguen una discapacitat d'almenys el 33 % podran percebre una beca per import de 9 euros per dia realment assistit.  
2. Ajudes de transport. Les persones treballadores desocupades que participen en les accions formatives subvencionades a l'empara de la present convocatòria podran percebre ajudes en concepte de transport. Per a això serà requisit haver superat amb èxit els mòduls propis de l'especialitat principal, excepte en els casos d'alumnat amb paràlisi cerebral, malaltia mental o discapacitat intel·lectual amb un grau de discapacitat igual o superior al 33 % o amb discapacitat física o sensorial amb un grau de discapacitat igual o superior al 65 % en els quals no s'exigirà aquest requisit. La quantia d'aquestes ajudes ascendirà a 1,5 - per dia d'assistència.  
3. El dret a les ajudes es generarà indistintament per l'assistència a l'acció formativa en el centre de formació o a conseqüència de la realització del mòdul de PPNL/FCT.  
4. Les beques per discapacitat són compatibles amb l'ajuda en concepte de transport.  
5. La quantia de l'ajuda es determinarà en funció dels dies realment assistits, prèvia verificació que es compleixen els requisits establits, a la vista de la documentació justificativa presentada per l'entitat que imparteix el curs.  
La situació de l'alumnat en el moment d'incorporar-se a l'acció formativa serà la tinguda en compte per a verificar el compliment dels requisits. S'entendrà com a persona treballadora desocupada aquella que en el dia de la seua incorporació al curs figure inscrita com a demandant d'ocupació en un servei públic d'ocupació; en cas contrari no es tindrà dret a les beques i ajudes. S'interromprà el dret a la percepció de la beca o ajuda si la persona treballadora deixa de tindre la condició de desempleada. Si amb motiu de la seua contractació o inserció laboral acreditada, fóra baixa en les accions formatives que es desenvolupen sobre la base de la present convocatòria, persistirà el dret a l'ajuda pels dies realment assistits sempre que concórrega la resta de condicions exigides.  
6. D'acord amb el que es preveu en l'article 23 de l'Ordre de bases, les entitats beneficiàries col·laboraran en la gestió de les beques i ajudes a l'alumnat participant.  
La direcció general competent en matèria de formació per a l'ocupació entregarà a les referides entitats l'import de les ajudes corresponents al nombre teòric d'alumnat participant desocupat i amb discapacitats i puguen assistir al programa de formació que li ha sigut subvencionat, import que en cap cas es considerarà integrant del seu patrimoni.  
Les entitats hauran de:  
1. Comprovar que l'alumnat que accedeix a aquestes ajudes es troben inscrit, en situació d'atur, en un servei públic d'ocupació en el moment de l'inici del grup (curs).  
2. Depositar la quantitat transferida en concepte d'ajudes/beques, en un compte separat de titularitat de l'entitat col·laboradora i comunicar al Servei de Gestió de programes de Formació per a l'ocupació el número d'aquest compte.  
3. Comprovar que l'alumnat desocupat amb alguna mena de discapacitat, ho acredita mitjançant el corresponent certificat emés per l'administració competent.  
4. Comprovar els dies d'assistència al corresponent grup (curs).  
  
5. Entregar a l'alumnat beneficiari els fons que els corresponguen en concepte d'ajuda de transport i/o beca, segons els dies assistits i justificats.  
6. Constituirà causa de pèrdua del dret a percebre les ajudes incórrer en més de tres faltes d'assistència no justificades al mes en cada acció formativa.  
7. Justificar dins del termini de presentació del compte justificatiu, davant el Servei de Gestió de Programes de Formació per a l'ocupació, la correcta utilització dels fons rebuts per a ajudes de transport i beques a l'alumnat desocupat, per a això hauran de presentar una memòria en la qual es reculla la relació de l'alumnat beneficiari, fitxa de control dels dies d'assistència al grup (curs), ajudes i/o beques abonades i el concepte d'aquestes, havent d'emplenar i signar els documents generats per l'aplicació informàtica.  
8. Dins del mateix termini, l'entitat haurà de fer l'ingrés en el compte número ES77-4119-6976-50-6302483634, del Banc Santander a favor de LABORA Servei Valencià d'Ocupació i Formació, identificant el número d'expedient, dels romanents no aplicats, i acreditar-ho davant el mateix òrgan.  
9. La resolució de liquidació inclourà la quantia considerada correctament justificada segons el que es preveu en els apartats anteriors i la procedència de la minoració o reintegrament, si fa el cas, de la quantia justificada de manera incorrecta o insuficient.  
  
Catorze. Termini d'inici i finalització de les accions formatives  
1. La gestió d'aquestes ajudes correspondrà al Servei de Gestió de programes de Formació per a l'Ocupació de la direcció general competent en la matèria de formació professional per a l'ocupació.  
2. Per a l'execució del corresponent programa, es tindrà en compte el que es preveu en l'article 17 de l'Ordre de bases, i en la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en el Reial decret 694/2017, de 3 de juliol, que la desenvolupa, i altra normativa de desenvolupament i aplicació.  
3. En tot cas, l'execució dels programes s'iniciarà durant l'exercici pressupostari corresponent a la present convocatòria i haurà de finalitzar el 31 d'agost de 2023. No obstant això, els programes que contemplen accions formatives la durada de les quals siga igual o superior a 500 hores, finalitzaran amb anterioritat a 30 de setembre de 2023.  
4. No podrà iniciar-se cap curs que tinga com a finalitat donar accés a carnets professionals o altres activitats o professions regulades sense comptar prèviament amb la pertinent autorització administrativa, quan siga preceptiva d'acord amb la normativa corresponent.  
5. La gestió de l'execució i justificació del programa formatiu s'efectuarà a través de l'aplicació informàtica establida a aquest efecte.  
6. Les entitats beneficiàries hauran de remetre a l'òrgan gestor una «comunicació d'inici» de la formació que desenvoluparan, almenys 5 dies abans de l'inici de cadascun dels grups (cursos), especificant lloc, data i horari de la seua realització, utilitzant la corresponent aplicació informàtica. Així mateix, en aquest mateix termini es comunicarà la relació nominal del professorat o personal tutor, que acreditarà en la forma prevista en l'article 13 del Reial decret 34/2008, de 18 de gener, pel qual es regulen els certificats de professionalitat, i l'article 29 de l'Ordre SXY 1182/2013, de 10 d'octubre, que el desenvolupa, el compliment dels requisits establits per a aquest personal quan es tracte de formació certificable. En el cas que es produïsca una incorporació posterior d'una altra persona docent es comunicarà en el termini de tres dies naturals. Així mateix, es comunicarà la relació de participants que inicien el grup (curs) en els tres primers dies lectius.  
  
7. La falta de comunicació en els terminis esmentats o l'incompliment de les condicions establides en els anteriors apartats implicarà que el corresponent grup (curs) es considere no realitzat, llevat que aquesta omissió es dega a causes imprevistes, degudament justificades i comunicades en el moment en què es produïsquen.  
  
Quinze. Selecció de l'alumnat  
1. En els programes de formació previstos en la present convocatòria, el percentatge d'alumnat treballador ocupat haurà de ser almenys del 70 % de l'alumnat participant en els programes esmentats.  
L'alumnat desocupat participant en un programa de formació haurà d'estar inscrit com a aturat en un servei públic d'ocupació i hauran de suposar un màxim del 30 % de l'alumnat participant en el programa.  
  
Les persones interessades hauran de sol·licitar la seua participació en les accions formatives (especialitats) oferides en els diferents programes de formació, utilitzant per a això l'imprés de sol·licitud que podrà obtindre's a través de la pàgina web www.labora.gva.es.  
2. La selecció de l'alumnat participant es realitzarà per l'entitat beneficiària i tindran prioritat les dones i els col·lectius vulnerables següents:  
a) Les víctimes de violència de gènere.  
b) Persones amb diversitat funcional.  
c) Persones amb baix nivell de qualificació  
d) Persones majors de 45 anys.  
e) Persones desocupades de llarga durada.  
f) Persones treballadores amb contracte a temps parcial o amb contracte temporal.   
g) Persones treballadores de les petites i mitjanes empreses.  
h) Les persones treballadores que es troben en situació de suspensió de contracte o reducció de jornada a conseqüència d'un expedient de regulació d'ocupació.  
i) Les persones titulars i beneficiàries de la renda valenciana d'inclusió i de l'ingrés mínim vital.  
j) Les persones que encapçalen famílies monoparentals o monomarentals.  
k) Persones trans.  
l) Les persones gitanes, migrants i d'ètnies minoritàries.  
Així mateix, tindran prioritat les persones treballadores contractades a l'empara de l'article 7 del Reial Decret llei 3/2012, de 10 de febrer, de mesures urgents per a la reforma del mercat laboral, en el qual es regula la transformació dels contractes en pràctiques, de relleu i de substitució en indefinits.  
A l'efecte de facilitar el compliment del que es preveu en el segon paràgraf de l'article 6.2 del Reial decret 34/2008, de 18 de gener, pel qual es regulen els certificats de professionalitat, en relació amb la realització de manera consecutiva d'almenys una unitat formativa per any, es prioritzarà en la selecció de l'alumnat, a aquelles persones que en l'exercici anterior hagueren participat en el desenvolupament d'alguna unitat formativa de manera que es facilite a aquests, l'accés a la certificació del mòdul formatiu i l'acreditació de la unitat de competència corresponent.  
L'acreditació dels citats extrems s'acompanyarà a la justificació econòmica, mitjançant l'aportació d'un certificat de la persona que ostente la representació legal de l'entitat.  
3. Quan es tracte de formació certificable, finalitzat el procés de selecció, s'estendrà acta que signaran la persona responsable del procés i la persona que ostente la representació legal de l'entitat beneficiària, on constaran les següents dades: persones preseleccionades, presentades a les proves, si fa el cas, amb el seu resultat, seleccionades i reserves. S'inclourà manifestació expressa que les persones candidates seleccionades compleixen els requisits formatius i professionals per a cursar amb aprofitament l'acció formativa, en els termes previstos en l'article 20 del Reial decret 34/2008. De totes aquestes incidències es deixarà constància en la citada acta. En el termini de cinc dies hàbils es remetrà una còpia de l'acta a la direcció general competent en matèria de formació per a l'ocupació.  
4. Les sol·licituds de participació de l'alumnat i la documentació relativa al procés de selecció seran custodiades per les entitats beneficiàries, que la posaran a la disposició de l'Administració quan els siga requerida.  
5. En tot cas, l'entitat beneficiària serà la responsable de la selecció així com de comprovar que les persones participants disposen dels requisits d'accés o de les competències clau per a realitzar l'acció formativa en funció dels requeriments d'aquesta.  
6. D'acord amb el que s'estableix en l'article 14.2.c de la Llei 30/2015, de 9 de setembre, els treballadors pertanyents a la plantilla de qualsevol entitat de formació que impartisca formació professional per a l'ocupació, en cas d'actuar com a beneficiària o proveïdora de l'oferta formativa per a persones treballadores ocupades, podran participar en les accions formatives que aquella gestione fins a un límit del 10 per cent del total de participants programats sense superar, en cap cas, el límit del 10 per cent del personal en plantilla. A aquests efectes es prendrà en consideració el nombre de persones actual en la plantilla de l'entitat, sempre que hagueren estat incloses en aquesta, durant un període igual o superior a 9 meses l'any anterior a comptar des de la data de finalització del termini de sol·licituds.  
7. Alhora, d'acord amb el que es preveu en l'article 31.2 del Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, el personal empleat públic podrà participar en els programes de formació transversals amb el límit de fins a un 10 per cent del total de l'alumnat participant de cada programa.  
8. Tindran la consideració de no prioritàries a l'accés a l'oferta formativa aquelles persones que hagen abandonat injustificadament accions formatives en les dues convocatòries anteriors.  
  
Setze. Obligacions de l'alumnat i causes d'exclusió  
1. L'alumnat està obligat a:  
a) Assistir a les classes de manera regular i contínua i seguir amb aprofitament l'acció formativa.  
b) No simultaniejar cursos de formació per a l'ocupació de caràcter presencial quan superen les 40 hores setmanals, encara que existisca compatibilitat horària.  
c) Autoritzar a LABORA Servei Valencià d'Ocupació i Formació per a consultar la seua vida laboral, a l'efecte de control del compliment de les condicions establides en aquesta convocatòria.  
2. Causes d'exclusió de l'alumnat:  
a) La falta d'aprofitament o l'obstaculització del normal desenvolupament del curs, amb el vistiplau previ del personal tècnic de Formació.  
  
b) Simultaniejar cursos de formació per a l'ocupació, quan superen les 40 hores, en els termes de l'apartat 1.b d'aquest resolc. En aquest cas, l'exclusió s'aplicarà als cursos als quals s'haguera incorporat de forma més recent.  
c) No presentar l'autorització per a consultar la vida laboral o revocar-la una vegada presentada.  
d) Incórrer en més de tres faltes d'assistència no justificades en el mes. Les faltes d'assistència justificades no computaran a aquest efecte, llevat que representen més del 25 % de la durada de l'acció formativa. L'entitat impartidora de l'acció formativa farà efectiva la baixa del participant el dia lectiu següent al de la comissió de les esmentades faltes.  
  
  
Dèsset. Quantia de la subvenció  
1. La quantia de la subvenció es calcularà multiplicant el nombre d'hores pel nombre d'alumnat participant i pel corresponent mòdul econòmic de l'especialitat formativa.  
2. Per a fixar la quantia de la subvenció, s'aplicaran els mòduls econòmics màxims següents (cost per participant i hora de formació) segons la modalitat d'impartició de la formació:  
a) Presencial: 8 euros.  
b) Quan es tracte d'accions formatives de la modalitat Teleformació: 5 euros.  
c) Mixta: S'aplicaran els mòduls corresponents a les hores de formació presencial o teleformació que tinga la concreta acció formativa considerada aplicant els mòduls expressats en les lletres a) i b) anteriors.  
  
3. La subvenció vindrà determinada pel pressupost establit i s'adjudicarà a les entitats beneficiàries, seguint l'ordre de puntuació obtinguda d'acord amb els criteris de valoració establits en l'annex I, fins que s'esgote el crèdit pressupostari assignat. A l'efecte, per als programes sectorials l'adjudicació de les subvencions es farà independentment per a cadascun dels sectors convocats.  
  
4. Per a la determinació del finançament addicional per a les ajudes a l'alumnat desocupat i amb discapacitats, es calcularà sobre la base de les ajudes concedides per aquests conceptes en l'última convocatòria resolta, import que en cap cas es considerarà integrant del seu patrimoni.  
  
  
Díhuit. Subcontractació  
D'acord amb el que es preveu en l'article 19.3 del Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, la impartició de les accions formatives contingudes en els programes assenyalats en la present convocatòria, es realitzarà per entitats de formació acreditades i/o inscrites. Aquestes entitats no podran subcontractar amb tercers l'execució de l'activitat formativa que els haja sigut adjudicada. A aquest efecte, la contractació per l'entitat adjudicatària del personal docent per a la impartició de la formació no es considerarà subcontractació. Per contractació de personal docent s'entén exclusivament la contractació de persones físiques.  
  
  
Dènou. Despeses subvencionables  
1. Les despeses subvencionables es regiran pel que es disposa en l'article 31 de la Llei 38/2003, de 17 de novembre.  
2. Es considerarà despesa realitzada la que haja sigut efectivament pagada amb anterioritat a la finalització del període de justificació.  
3. Es consideraran despeses subvencionables aquelles que de manera indubtable estiguen relacionades amb l'activitat objecte de la subvenció, resulten estrictament necessàries per a la seua execució i hagen sigut contretes durant el període d'execució establit per a la realització de l'activitat objecte de l'ajuda. Només es consideraran despeses subvencionables les contretes a partir de la concessió de la subvenció. Sense perjudici de l'anterior, es podran imputar com a despeses subvencionables els costos indirectes corresponents a l'elaboració i presentació del programa de formació des de la data de publicació de la respectiva convocatòria, i els d'elaboració i presentació de la justificació de la subvenció rebuda fins al moment de la seua presentació.  
4. Amb caràcter general, seran susceptibles de finançament les despeses següents:  
a) Costos directes de l'activitat formativa:  
1r. Les retribucions del personal formador i personal tutor-formador intern o extern. Es podran incloure salaris, assegurances socials, dietes i despeses de locomoció, en el supòsit de contractació laboral, i despeses de contractació, en el supòsit de contracte de serveis i, en general, tots els costos imputables en l'exercici de les activitats de preparació, impartició, tutoria i avaluació als participants de les activitats formatives.  
  
També es podran incloure les retribucions del personal que, no sent formador o tutor-formador de l'acció formativa, fa tasques de suport tècnic relacionades directament amb el procés d'aprenentatge, assessorament i orientació a l'alumnat, i, en el cas de teleformació, dinamització, fins a un màxim del 10 % de l'import de la subvenció concedida.  
  
El personal de suport tècnic esmentat realitzarà accions com diagnòstic individualitzat i elaboració del perfil, disseny d'itinerari personalitzat, assessorament per a la definició del currículum i cerca activa d'ocupació, i altres que afavorisquen l'ocupabilitat o la utilització dels serveis de LABORA Servei Valencià d'Ocupació i Formació.  
  
En modalitat teleformació la dinamització inclourà accions com la presentació del curs, metodologia i tutors-formadors a través del fòrum o missatgeria integrats en la plataforma, orientació i guia en la realització d'activitats, l'ús dels materials i la utilització de les eines de la plataforma, foment de la participació, solucionar problemes relacionats amb el desenvolupament del curs, i fer el seguiment de les activitats realitzades pels alumnes, controls d'aprenentatge i avaluació.  
  
Aquestes despeses hauran de presentar-se degudament desglossades per hores dedicades a l'activitat que s'imputen.  
2n. Les despeses d'amortització d'equips didàctics i plataformes tecnològiques, calculades amb criteris d'amortització acceptats en les normes de comptabilitat, així com el lloguer o arrendament financer d'aquests, exclosos els seus interessos, suportades en l'execució de les activitats formatives. En relació a les plataformes tecnològiques, es podran imputar aquest tipus de despeses amb el límit del 3 % d'import concedit.  
Aquestes despeses hauran de presentar-se degudament desglossades per activitat formativa i s'imputaran pel nombre de persones participants en el cas d'ús individual dels equips o plataformes.  
3r. Despeses de mitjans didàctics i/o adquisició de materials didàctics, així com les despeses en béns consumibles utilitzats en la realització de les activitats formatives, incloent-hi el material de protecció i seguretat. Així mateix, en el cas de la teleformació, els costos imputables als mitjans de comunicació utilitzats entre el personal formador i les persones participants.  
Aquestes despeses hauran de presentar-se degudament desglossats per activitat formativa i s'imputaran pel nombre persones participants en el cas d'ús individual dels equips o plataformes.  
4t. Les despeses de lloguer, arrendament financer, exclosos els seus interessos, o amortització de les aules, tallers i altres superfícies utilitzades en el desenvolupament de la formació.  
Aquestes despeses hauran de presentar-se degudament desglossades per activitat formativa i s'imputaran pel període de durada de l'acció, tenint en compte els espais i/o mitjans utilitzats.  
Les despeses d'amortització es calcularan segons normes de comptabilitat generalment acceptades, sent aplicable el mètode d'amortització segons les taules aprovades pel Reglament de l'Impost de Societats.  
  
Per aquest concepte seran imputables les despeses que es produïsquen tant en el període d'impartició del curs com en la setmana anterior al seu inici, a l'efecte de possibilitar el procediment de selecció de l'alumnat.  
5é. Despeses d'assegurança d'accidents i responsabilitat civil dels participants, d'acord amb el que es disposa en l'article 6 del Reial decret 694/2017, de 3 de juliol.  
Aquestes despeses hauran de presentar-se desglossades per activitat formativa i la seua imputació es farà pel nombre de persones participants.  
6é. Costos d'avaluació de la qualitat de la formació. Aquest tipus de despeses només serà subvencionable si s'ha especificat expressament en el projecte que acompanya a la sol·licitud de l'acció formativa i en els seus mateixos termes. Aquesta activitat que no podrà ser exercida per personal que haja impartit docència en la mateixa acció formativa, es desenvoluparà per personal titulat universitari en psicologia, pedagogia o sociologia i/o personal amb experiència demostrada en aquestes funcions. Per aquest subconcepte s'admetrà com a màxim el 5 % de la subvenció concedida  
7é. Despeses de publicitat i difusió de les activitats formatives i de captació i selecció de l'alumnat participant, quan es realitze a través de mitjans impresos o en la pàgina web de l'entitat.  
LABORA-Servei Valencià d'Ocupació i Formació, a través de la seua pàgina web establirà les proporcions, color i disposició dels logotips que es podran utilitzar.  
Aquesta publicitat estarà subjecta a l'obligació de comunicació prèvia.  
Per a la utilització d'altres mitjans publicitaris o en altres formats que diferisquen dels indicats per LABORA en la seua pàgina web, serà necessària la prèvia autorització per a comprovar que s'adeqüen a la normativa d'aplicació.  
Aquestes despeses hauran de presentar-se degudament desglossades per acció formativa.  
8é. Les despeses derivades de la realització de l'informe per la persona auditora, en el cas que la justificació es realitze mitjançant presentació de compte justificatiu amb aportació d'informe d'auditor, d'acord amb el que es preveu en l'article 74 del Reglament de la Llei general de subvencions. En el cas de resultar obligatòria la seua presentació, per aquest concepte es podrà imputar fins al 2 % de la subvenció concedida o de la modificada, si fa el cas, per al programa formatiu, excloses les ajudes a l'alumnat fins al límit de 15.000 euros.  
9é. Despeses derivades de la contractació de persones especialitzades en l'atenció a l'alumnat amb discapacitat o pertanyent a col·lectius en situació o risc d'exclusió social, i/o de l'adaptació de mitjans didàctics i avaluació, amb la finalitat de millorar les condicions en les quals aquest alumnat rep la formació.  
b) Costos indirectes del pla formatiu:  
1r. Els costos de personal de suport tant intern com extern i tots els necessaris per a la gestió i execució del pla formatiu. Per aquest concepte seran imputables les despeses que es produïsquen tant en el període d'impartició del pla formatiu com en els 30 dies anteriors al seu inici i els 30 dies posteriors a la seua finalització. L'entitat beneficiària aportarà, d'acord amb les instruccions que li seran comunicades abans de l'inici de cada acció formativa, control d'assistència amb informes horaris al personal de suport.  
2n. Les despeses financeres directament relacionades amb l'activitat subvencionada i que resulten indispensables per a l'adequada preparació o execució d'aquesta. No seran subvencionables els interessos deutors dels comptes bancaris.  
3r. Altres costos: llum, aigua, calefacció, telefonia, connexió telemàtica, missatgeria, correu, neteja i vigilància i altres costos, sempre que estiguen associats a l'execució de l'activitat formativa. No es podran incloure les despeses de reparació d'instal·lacions o equips.  
De conformitat amb l'article 31.9 de la Llei 38/2003, de 17 de novembre, aquests costos hauran d'imputar-se pel beneficiari a l'activitat subvencionada en la part que raonablement corresponga d'acord amb principis i normes de comptabilitat generalment admeses i, en tot cas, en la mesura en què tals costos corresponguen al període en què efectivament es realitza l'activitat.  
La suma dels costos indirectes no podrà superar el 10 per cent del cost total de l'activitat formativa realitzada i justificada.  
5. En tot moment, els costos subvencionables han de respondre a despeses reals, efectivament realitzades, pagades i acreditades mitjançant factures o documents comptables de valor probatori equivalent, i ser justificades d'acord amb el que s'estableix en el punt resolutiu següent.  
En el supòsit de cofinançament pel Fons Social Europeu o altres fons estructurals de la Unió Europea o supranacionals, serà aplicable per les administracions competents implicades la normativa comunitària i espanyola corresponent, a l'efecte de determinar les despeses subvencionables.  
  
Vint. Justificació i pagament  
1. Les persones beneficiàries hauran de justificar la realització de l'activitat formativa subvencionada, així com les despeses generades per aquesta activitat. Per a això hauran de tindre en compte el que s'estableix en l'article 31 de la Llei 38/2003, de 17 de novembre, així com els costos subvencionables i els criteris d'imputació establits en la present convocatòria.  
2. En cap cas es permetrà la compensació entre els conceptes subvencionats.  
3. El compte justificatiu es presentarà a través de l'aplicació informàtica que, si escau, es facilite.  
4. Les ajudes a l'alumnat es justificaran d'acord amb el que es preveu en la present convocatòria.  
5. Quan la quantia subvencionada siga superior a 100.000 euros, per a fer la justificació i posterior liquidació final de la subvenció, l'entitat beneficiària haurà d'emplenar i remetre a l'òrgan gestor un compte justificatiu amb aportació d'informe d'auditor, segons s'estableix en l'article 74 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol, i d'acord amb l'Ordre EHA/1434/2007, de 17 de maig.  
  
La revisió de la memòria econòmica per la persona auditora abastarà la totalitat de les despeses incorregudes en la realització de les activitats subvencionades i consistirà a comprovar els extrems recollits en l'article 3.2.b de l'Ordre EHA/1434/2007, de 17 de maig, adés esmentada. A més, a l'efecte del que es preveu en l'article 73 del RLGS, comprovarà que l'entitat beneficiària ha estampillat l'original dels justificants fent constar el número d'expedient i la quantia imputada.  
  
El compte justificatiu, juntament amb l'informe de la persona auditora hauran de remetre's en el termini màxim de dos mesos a partir de la finalització del corresponent programa i sense que en cap cas es puga sobrepassar el 30 de setembre de 2023. Transcorregut el termini esmentat sense que s'haguera efectuat la presentació de la indicada documentació, s'aplicarà el previst per a aquests casos en l'article 70.3 del Reglament de la Llei general de subvencions, aprovat pel Reial decret 887/2006, de 21 de juliol.  
En aquest compte s'inclouran els documents següents:  
a) Certificat d'execució del programa de Formació, signat per la persona que ostente la representació legal de l'entitat beneficiària, que serà generat per l'aplicació informàtica corresponent.  
b) Certificat de costos, signat per la persona que ostente la representació legal de l'entitat beneficiària, que serà generat per l'aplicació informàtica corresponent  
c) En el cas que l'entitat beneficiària impute despeses de personal de suport, aportarà, d'acord amb les instruccions que li seran notificades abans de l'inici del programa formatiu, control d'assistència amb informes horaris d'aquest personal, juntament amb una memòria justificativa dels treballs realitzats per aquest.  
d) Declaració d'altres costos associats, si n'hi haguera, que serà generat per l'aplicació informàtica corresponent.  
e) Llistat d'imputacions per acció formativa (especialitat) i grup (curs), entitat beneficiària, que serà generat per l'aplicació informàtica que es designe.  
f) Certificat positiu o negatiu sobre percepció d'altres subvencions, ajudes, ingressos o recursos per a la mateixa finalitat, provinents de qualssevol administracions o ens públics o privats, nacionals, de la Unió Europea o d'organismes internacionals, signat per la persona que ostente la representació legal de l'entitat beneficiària.  
g) Memòria relativa a les actuacions d'avaluació i control, signat per la persona que ostente la representació legal de l'entitat beneficiària.  
  
h) Presentar les tres ofertes de diferents proveïdors d'acord amb el que es preveu en l'article 31.3 de la Llei 38/2003, de 17 de novembre, general de subvencions, modificada per Llei 14/2011, d'1 de juny, de la ciència, la tecnologia i la innovació. Quan l'elecció del proveïdor no recaiga en l'oferta econòmica més avantatjosa haurà de justificar-se expressament en una memòria que respon a criteris d'eficiència i economia.  
i) Justificant de devolució a LABORA Servei Valencià d'Ocupació i Formació de la quantia de la subvenció no utilitzada si la quantitat justificada fora inferior a la bestreta rebuda, l'ingrés de la qual s'haurà d'efectuar mitjançant xec o transferència bancària al compte número ES35-8497-0946-42-2243666829, del Banc Santander, el titular del qual és el LABORA Servei Valencià d'Ocupació i Formació, identificant el número d'expedient.  
j) Identificació del subcompte d'ingressos on es comptabilitza la subvenció concedida. Relació de subcomptes de despeses utilitzats per a la gestió de la subvenció.  
Tots aquests documents hauran de ser segellats per la persona responsable de l'auditoria que haja revisat el compte justificatiu.  
6. Quan la quantia subvencionada siga inferior a 100.000 euros, es presentarà en el termini màxim de dos mesos a partir de la finalització del corresponent programa, el compte justificatiu amb tot el contingut previst en l'article 72 del Reial decret 887/2006, de 21 de juliol, pel qual s'aprova el Reglament de la Llei general de subvencions.  
  
La presentació en cap cas podrà sobrepassar el 30 de setembre de 2023. Transcorregut aquest termini sense que s'haguera efectuat la presentació de la indicada documentació, s'aplicarà el que es preveu per a aquests casos en l'article 70.3 del mateix text reglamentari.  
7. Per al còmput dels terminis de justificació el mes d'agost es considerarà inhàbil.  
8. L'òrgan gestor expedirà, si fa el cas, els certificats de comprovació i aprovació de la documentació justificativa de la despesa, així com la proposta de pagament de les bestretes i liquidacions.  
9. Si fa el cas, a l'efecte d'acreditació del compromís voluntari assumit, s'haurà de presentar la documentació acreditativa de l'alumnat format pertanyent als col·lectius:  
- Persones amb diversitat funcional reconeguda amb un grau igual o superior al 33 % (discapacitat física, psíquica o sensorial), persones afectades amb trastorn mental greu o molt greu, s'acreditarà amb certificat emés de l'òrgan competent de reconeixement del grau de discapacitat.  
- Persones en situació o risc d'exclusió social, s'acreditarà mitjançant certificat emés pels serveis socials competents.  
- Dones víctimes de violència de gènere, situació que s'acreditarà per qualsevol dels mitjans previstos en l'art. 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
  
Vint-i-u. Obligacions dels beneficiaris  
Sense perjudici de les altres obligacions establides en la llei 30/2015, de 9 de setembre, en el Reial decret 694/2017, de 3 de juliol, i en l'Ordre de bases, constitueixen obligacions de les entitats beneficiàries:  
1) Aportar la informació i documentació que es requerisca durant la fase d'instrucció del procediment, execució de la formació i justificació de la subvenció, així com tindre a la disposició dels òrgans de control competents els documents acreditatius de l'assistència de les persones treballadores a les accions formatives i els controls d'avaluació del seu aprenentatge i registres d'activitat formativa realitzada, en el cas que la formació haja sigut impartida en la modalitat de teleformació.  
  
Alhora, les entitats beneficiàries hauran de facilitar-se i corresponsabilitzar-se en el seguiment de la participació de les persones participants, de l'aprenentatge i la seua avaluació, així com en la investigació de metodologies i eines necessàries per a la posada al dia del sistema de Formació Professional per a l'Ocupació en l'àmbit laboral. En les accions presencials s'haurà de portar un control d'assistència diari segons el model que s'establisca per les administracions competents.  
  
2) Garantir la gratuïtat de les accions formatives per a les persones participants en la formació subvencionada i no percebre'n cap quantitat.  
  
3) Haver realitzat o, si fa el cas, haver garantit les devolucions de quantitats concedides i pagades en convocatòries anteriors i la devolució de les quals li haja sigut exigida mitjançant reclamació prèvia a la via executiva o mitjançant resolució de procedència de reintegrament, sempre que existisca resolució ferma, llevat que s'haguera produït la suspensió de l'acte, i acreditar no ser deutora per resolució ferma d'idoneïtat de reintegrament, tant a la data de concessió com a la de pagament.  
4) Comunicar a l'òrgan concedent competent l'obtenció d'altres subvencions, ajudes, ingressos o recursos que financen les activitats subvencionades, amb anterioritat a la justificació de l'aplicació donada als fons percebuts. Aquests ingressos seran incompatibles amb la subvenció destinada a la mateixa finalitat, per la qual cosa aquesta serà minorada en la quantitat ja percebuda.  
5) Acreditar amb anterioritat a dictar-se la proposta de resolució de concessió de la subvenció i a realitzar-se'n el pagament, que es troba al corrent en el compliment de les seues obligacions tributàries i enfront de la Seguretat Social, sense perjudici del que es preveu en l'article 22.4 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre.  
6) Fer constar el caràcter públic del finançament de l'activitat subvencionada i, si fa el cas, el cofinançament del Fons Social Europeu o de qualsevol altre fons comunitari o supranacional. En aquest últim supòsit, l'entitat beneficiària haurà d'incloure en les activitats d'informació de les accions formatives, publicacions, material didàctic i acreditacions de la realització de la formació a entregar a les persones participants l'emblema del Fons Social Europeu o del fons comunitari o supranacional que corresponga, així com complir les altres obligacions de publicitat establides en la normativa comunitària o supranacional aplicable.  
Així mateix, quan l'entitat beneficiària de la subvenció, siga una persona jurídica privada, i la quantia en concepte d'ajudes o subvencions rebudes de l'administració autonòmica o de qualsevol altra entitat enumerada en l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, durant el període d'un any, siga per un import superior a 10.000 euros, haurà de donar l'adequada publicitat a aquesta, indicant almenys l'entitat pública concedent, l'import rebut i el programa, activitat, inversió o actuació subvencionada. La difusió d'aquesta informació s'ha de fer preferentment a través de les corresponents pàgines web. En cas que no disposen de pàgina web on realitzar aquesta publicitat, hauran de complir amb aquesta obligació a través del portal que ponga a la seua disposició la Generalitat.  
  
7) Remetre a l'òrgan competent una comunicació d'inici de la formació que desenvoluparà, inclosa qualsevol modificació posterior, i, si fa el cas, la comunicació de finalització, conforme al contingut, terminis i procediment que a aquest efecte se l'informe.  
Aquesta comunicació, dirigida de manera fefaent al personal tècnic de formació assignat, es realitzarà amb una antelació mínima de cinc dies a la data d'inici de cada curs, amb indicació de l'horari, lloc d'impartició, nombre de l'alumnat que comença i la relació nominal del professorat o personal tutor, amb l'acreditació de la titulació exigida en el programa formatiu que es va incloure en el projecte. Quan es tracte d'accions formatives vinculades a certificats de professionalitat l'acreditació dels requisits del personal formador i tutor formador s'ajustarà al que es disposa en l'article 13 del Reial decret 34/2008, de 18 de gener, pel qual es regulen els certificats de professionalitat i l'article 29 de l'Ordre ESS/1897/2013, de 10 d'octubre, que el desenvolupa.  
  
La falta de comunicació en els terminis establits implicarà que la corresponent acció formativa es considere no realitzada a l'efecte de la justificació de la subvenció, llevat que la no comunicació en termini es dega a causes imprevistes, degudament justificades i comunicades en el moment en què es produïsquen.  
8) Informar l'alumnat de l'abast de la formació i de si aquesta és conduent o no a l'obtenció d'un certificat de professionalitat complet o la seua acreditació parcial.  
9) Portar una comptabilitat separada o codi comptable adequat, respecte de totes les transaccions relacionades amb l'activitat subvencionada i disposar d'un sistema informatitzat de registre i emmagatzematge de dades comptables.  
10) Complir en la impartició de les accions formatives les prescripcions que els siguen aplicable en virtut de disposició legal o reglamentària, inclosa l'obligació d'impartir la formació en els espais i amb els mitjans formatius acreditats o inscrits a tal fi.  
11) Mantenir les exigències tecnicopedagògiques, d'instal·lacions, equipament i mitjans humans tingudes en compte per a l'acreditació/inscripció de l'especialitat.  
12) Sotmetre's a les actuacions de comprovació, a efectuar per LABORA Servei Valencià d'Ocupació i Formació o qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant quanta informació els siga requerida d'acord amb el que es preveu en els articles 45 i 46 de la LGS, així com als controls i auditories de qualitat que establisquen les administracions competents, els resultats de les quals s'incorporaran als registres en els quals estiguen inscrites.  
  
13) Comprovar que les persones participants disposen dels requisits d'accés, o de les competències clau per a realitzar l'acció formativa en funció dels seus requeriments.  
14) Les persones beneficiàries de la subvenció estaran obligades a conservar, almenys durant un termini de 4 anys, considerant, si fa el cas, la interrupció del termini de prescripció del dret de l'administració a reconéixer o liquidar el reintegrament de la subvenció concedida, els justificants de la realització de l'activitat que fonamenta la concessió de la subvenció, així com de l'aplicació dels fons rebuts, a l'efecte de les actuacions de comprovació i control. El citat termini es computarà a partir del moment en què finalitze el període establit per a presentar la citada justificació per part del beneficiari. En el supòsit d'accions cofinançades amb fons comunitaris, s'aplicarà referent a això el que establisca la normativa comunitària. Les entitats que, sense haver transcorregut el citat període, decidisquen suspendre la seua activitat o dissoldre's, hauran de remetre còpia de la citada documentació a l'òrgan competent, sense perjudici de l'obligació de presentar la documentació justificativa de la subvenció.  
En tant que aquestes ajudes són susceptibles de cofinançament pel FSE, d'acord amb el que s'estableix en l'article 82 del Reglament (UE) 2021/1060 del Parlament Europeu i del Consell, de 24 de juny de 2021, l'entitat haurà de conservar en l'àmbit adequat tots els documents justificatius relatius a les despeses secundades pels fons, durant un termini de cinc anys a partir del 31 de desembre de l'any en què l'autoritat de gestió efectue l'ultime pagament al beneficiari.  
15) Comunicar, si fa el cas, la renúncia a l'execució de la subvenció concedida en un termini màxim de 2 mesos des de la notificació d'aquesta. En el cas que l'entitat no haja renunciat dins d'aquest termini i present renúncia en un termini posterior o no execute les accions que li han sigut concedides, es considerarà un incompliment de les obligacions establides.  
16) Acceptar la seua inclusió en la llista d'entitats beneficiàries que es publicarà d'acord amb el que es preveu en l'article 18.1 de la Llei 38/2003, de 17 de novembre, general de subvencions, i donar a conéixer de manera inequívoca que es tracta d'una acció subvencionada per LABORA Servei Valencià d'Ocupació i Formació i el Ministeri d'Ocupació i Seguretat Social (Servei Públic d'Ocupació Estatal), de conformitat amb les instruccions i els models que a l'efecte subministre la direcció general competent en matèria de formació professional per a l'ocupació, d'acord amb el que es preveu en el número 4 del mateix article.  
17) Recaptar de les persones participants de l'actuació les dades necessàries per al compliment de les obligacions derivades dels articles 16.1 i 42.1 i 2 del Reglament (UE) 2021/1060, pel qual s'estableixen les disposicions comunes relatives a determinats fons europeus, entre ells el Fons Social Europeu Plus, i article 17 i annex I del Reglament (UE) 2021/1057, pel qual s'estableix el Fons Social Europeu Plus (FSE+), tots dos del Parlament Europeu i del Consell, de 24 de juny de 2021.  
  
18) Cooperar en la tramitació de les ajudes a l'alumnat.  
19) Subscriure en relació amb l'alumnat tant aturat com ocupat, una pòlissa d'assegurança d'accidents i responsabilitat civil dels participants, en els termes previstos en l'article 6 del Reial decret 694/2017, de 3 de juliol, amb caràcter previ a l'inici de l'acció formativa, que s'ajustarà tant al període de durada teoricopràctic de l'acció formativa, com al seu horari diari, havent de cobrir les despeses d'accident «in itinere», els riscos derivats de les visites de l'alumnat a empreses o altres establiments que s'organitzen en suport al desenvolupament de les accions formatives.  
a) L'assegurança haurà de cobrir, segons siga el cas, tot el període formatiu i el mòdul de formació pràctica vinculat als certificats de professionalitat, si fa el cas.  
b) Aquesta pòlissa haurà de cobrir els danys que en ocasió de l'execució de la formació es produïsquen per les persones participants, quedant LABORA Servei Valencià d'Ocupació i Formació exonerat de qualsevol responsabilitat sobre aquest tema. A l'efecte la pòlissa d'assegurament de la responsabilitat civil enfront de tercers es considerarà com a despesa relativa a l'execució de l'acció formativa.  
c) Es podrà optar per subscriure una pòlissa d'assegurances col·lectiva, amb les indicacions ja exposades, que cobrisca a tot l'alumnat del projecte aprovat.  
d) En cap cas, una persona participant no podrà iniciar una acció formativa o un mòdul de formació pràctica sense que s'haja subscrit la pòlissa d'assegurança d'accidents que haurà de contindre com a mínim les cobertures següents:  
1a. Defunció per accident.  
2n. Invalidesa absoluta i permanent per accident.  
3r. Invalidesa permanent parcial per accident, que serà la que corresponga segons barem.  
4t. Assistència sanitària per accident amb cobertura equivalent a la de l'assegurança escolar.  
e) En el cas d'accions formatives desenvolupades en modalitat de teleformació, serà obligatòria la subscripció de l'assegurança d'accidents i responsabilitat civil dels participants que done cobertura a l'assistència a activitats presencials, exàmens presencials, i/o PNL.  
20) En el cas d'accions formatives (especialitats) vinculades a certificats de professionalitat, complir tot el que s'estableix en el Reial decret 34/2008, pel qual es regulen els certificats de professionalitat, i l'Ordre ESS/1897/2013 que el desenvolupa.  
21) Complir la normativa sobre integració laboral de persones amb discapacitat o, si fa el cas, l'exempció d'aquesta obligació, d'acord amb el que s'estableix en el Decret 279/2004, de 17 de desembre, del Consell de la Generalitat.  
  
Vint-i-dos. Minoració o reintegrament de la subvenció  
1. D'acord amb l'article 15 de l'Ordre de bases, l'incompliment dels requisits establits en aquella i altres normes aplicables, així com de les condicions que s'hagen establit en la corresponent resolució de concessió donarà lloc a la pèrdua total o parcial del dret al cobrament de la subvenció o, previ l'oportú procediment de reintegrament, a l'obligació de retornar totalment o parcialment la subvenció percebuda i els interessos de demora que puguen correspondre.  
  
2. L'incompliment total dels fins per als quals es va concedir la subvenció o de l'obligació de la seua justificació, donarà lloc al reintegrament del 100 per cent de la subvenció concedida. Igualment es considerarà que concorre l'incompliment total si la realització de l'activitat subvencionada no aconsegueix el 25 per cent dels seus objectius, mesurats amb l'indicador de nombre d'hores de formació multiplicat per nombre d'alumnat que haja finalitzat. A l'efecte s'inclouran també les hores d'absència que resulten computables per falta justificada o per col·locació.  
Sense perjudici del que es preveu en la LGS i en la Llei 30/2015, en matèria d'infraccions i sancions administratives, seran causes específiques per a declarar la pèrdua del dret al cobrament de la subvenció concedida i, si fa el cas, de reintegrament d'aquesta:  
a) La falta de comunicació de l'inici de les accions formatives en el termini i forma previstos.  
b) Percebre per qualsevol concepte alguna quantia o remuneració de l'alumnat participant en l'acció subvencionada.  
c) La falsedat de les dades contingudes en el compte justificatiu de despeses.  
d) No impartir l'acció formativa (especialitat) en una aula prèviament acreditada o inscrita.  
e) Qualsevol altre motiu que perjudique la fi última pel qual la subvenció haja sigut concedida.  
f) Suposarà la pèrdua del dret al cobrament de la subvenció i de reintegrament d'aquesta, que la subvenció siga destinada a la realització d'una activitat, o al compliment d'una finalitat, que manifestament suposen un greuge o menyspreu cap als senyals d'identitat del poble valencià.  
3. L'incompliment parcial dels fins per als quals es va concedir la subvenció o de l'obligació de la seua justificació donarà lloc al reintegrament parcial de la subvenció concedida. Quan l'execució de l'indicador esmentat en el paràgraf anterior estiga compresa entre el 25 per cent i el 100 per cent, la subvenció concedida es minorarà en el percentatge que haja deixat de complir-se, sempre que les despeses hagen sigut degudament justificades.  
D'acord amb el resultat de la revisió de la documentació justificativa de despeses, es farà la liquidació de la subvenció inicialment concedida o de la modificada, si fa el cas (d'ara endavant la subvenció), amb excepció de l'ajuda a l'alumnat en l'ordre i pels conceptes establits en el present apartat, de manera que cadascun dels ajustos o minoracions s'aplicarà sobre l'import resultant del que l'antecedeix. En el cas que s'haguera concedit alguna bestreta, la liquidació resultant podrà determinar la procedència del reintegrament total o parcial de la quantitat anticipada:  
1r. Ajust de la subvenció a les circumstàncies reals d'execució:  
S'ajustarà la subvenció a les circumstàncies reals de l'execució, atés el nombre d'alumnat finalitzat i nombre d'hores de formació realitzada.  
  
a) Ajust per alumnat: quan l'entitat beneficiària haguera redistribuït el nombre de l'alumnat participant, tot disminuint el nombre utilitzat per al càlcul de la subvenció, s'ajustarà la subvenció a les circumstàncies reals d'execució.  
La minoració per baixes de l'alumnat: les minoracions per aquest concepte es practicaran sobre tots els costos finançables. Una vegada finalitzat el període de substitució de l'alumnat contemplat més endavant, no es minorarà la subvenció per baixes de l'alumnat desocupat a conseqüència de la seua contractació o inserció laboral, o de l'alumnat ocupat a causa d'una modificació de les seues condicions de treball, així com per la falta d'assistència a algun mòdul per estar exempt de la seua realització prèvia certificació de la Subdirecció General de la Formació Professional per a l'Ocupació.  
Sense perjudici de l'anterior,  
La diferència numèrica entre l'alumnat establit en la resolució de concessió i l'alumnat que finalitze el curs determinarà la minoració de la subvenció resultant i tenint en compte el següent:  
  
a) Abans d'aconseguir el 25 % de la durada de l'acció formativa, l'entitat podrà incorporar nou alumnat fins a completar el nombre que fixe la resolució de concessió, i substituir les baixes amb noves altes. Quan es tracte d'accions formatives dirigides a l'obtenció de certificats de professionalitat, únicament s'admetrà la substitució, sempre que no s'haja superat aquest percentatge, si es produeix durant els primers cinc dies lectius des de l'inici de l'acció formativa corresponent al certificat de professionalitat. Quan es programen certificats de professionalitat complets a impartir de manera modular, amb la finalitat de facilitar l'accés a cadascun dels mòduls que integren el certificat, es podrà incorporar alumnat durant els primers cinc dies lectius des de l'inici de cadascun dels mòduls programats.  
Si es produïren abandons amb posterioritat, s'admetran desviacions per acció formativa de fins a un 15 % del nombre de persones participants que les hagueren iniciades.  
b) Es considerarà que l'alumnat ha finalitzat l'acció formativa quan haja assistit almenys al 75 % de la seua durada. A l'efecte de la justificació posterior per part de l'entitat beneficiària, també es considerarà que han finalitzat l'acció formativa, en el supòsit de persones treballadores desocupades, aquelles que hagueren d'abandonar-la per haver trobat ocupació, així com aquelles persones participants que hagen estat baixa en el curs per malaltia o accident acreditat, sempre que en tots dos supòsits hagueren realitzat almenys, del 25 per cent de l'activitat formativa.  
  
c) No s'efectuarà minoració per la baixa de fins a tres persones participants de l'alumnat que en el moment de realitzar el mòdul de PPNL/FCT manquen de preparació suficient, apreciada pel personal Tècnic de Formació i autoritzada pel cap del Servei de Gestió de Programes de Formació per a l'Ocupació.  
b) Ajust per hores: així mateix, en el cas que s'haguera produït una disminució sobre nombre d'hores d'impartició que van determinar el càlcul de la subvenció, se'n farà l'ajustament a les circumstàncies reals d'execució.  
2n. Minoració per descertificació d'alumnes: en el cas de descertificació de l'alumnat es realitzarà la minoració de la subvenció que es calcularà tenint en compte com a base tots els costos finançables, a excepció dels relatius a la docència i control de qualitat d'aquesta.  
  
3r. Minoració per descertificació de grups (cursos): la falta de comunicació de l'inici dels grups (cursos), i l'execució dels no inclosos en la resolució de concessió o no autoritzats, determinarà la minoració de la subvenció per l'import del grup (curs) corresponent.  
  
4t. Minoració per incompliments de percentatges de col·lectius: les minoracions per aquest concepte es realitzaran quan es produïsca l'incompliment dels compromisos adquirits per l'entitat quant a la distribució dels col·lectius de persones desocupades, ocupades. Aquesta minoració es realitzarà de manera proporcional a l'incompliment.  
5é. Minoració per justificació incorrecta o insuficient dels costos elegibles: la quantia resultant dels ajustos i minoracions anteriors determinarà el límit dels costos correctament justificats i en el cas que la quantia d'aquests fora menor, es minorarà la subvenció per la diferència entre ambdues.  
6é. Minoració per superar el límit de costos associats: els costos associats hauran d'imputar-se per l'entitat beneficiària a l'activitat subvencionada en la part que raonablement corresponga d'acord amb principis i normes de comptabilitat generalment admeses i, en tot cas, en la mesura en què tals costos corresponguen al període en què efectivament es va realitzar l'activitat. La suma dels costos associats no podrà superar el 10 per cent del cost total de l'activitat formativa realitzada i justificada de conformitat.  
7é. Justificació insuficient de les despeses subvencionades, incloses les corresponents al control de la qualitat de la docència.  
4. Les quantitats a reintegrar tindran la consideració d'ingressos de dret públic de naturalesa no tributària, sent-los aplicable, a l'efecte del càlcul, l'interés legal dels diners en els termes establits en l'article 38 de la LGS.  
5. La Direcció General de LABORA Servei Valencià d'Ocupació i Formació, o òrgan en qui delegue, dictarà resolució en el termini de 12 mesos des de la data de l'acord d'inici, exigint, si escau, el reintegrament.  
  
Vint-i-tres. Control i seguiment  
De conformitat amb el fet previst en el capítol V de l'Ordre de bases, i dels articles 169 i 170 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, durant el procediment de concessió i justificació de subvencions s'adoptaran les mesures necessàries a fi de comprovar i verificar l'efectiva realització de les activitats subvencionades, el compliment de la finalitat o les finalitats que motiven la concessió i l'adequada acreditació del destí donat a les quantitats atorgades.  
  
El tipus de control a realitzar serà preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que li haja sigut atorgada. A tal fi, se supervisarà tota la documentació exigida i es requerirà, si escau, l'aportació dels documents complementaris que resulten precisos per a comprovar, verificar i esclarir quants extrems així ho exigisquen.  
També es duran a terme comprovacions in situ de la realització de les activitats subvencionades, i podrà reclamar-se informació addicional que permeta contextualitzar la documentació aportada al principi i les activitats programades en funció del seu efectiu grau d'execució. En concret:  
Una vegada iniciada l'acció formativa, l'entitat beneficiària facilitarà el seguiment i control del seu desenvolupament, per al que, d'acord amb les instruccions que li seran notificades abans de l'inici, aportarà la documentació següent:  
a) Control d'assistència mensual que continga la signatura diària de l'alumnat i del professorat assistent.  
b) Comunicats d'alta i baixa.  
Es considerarà que l'alumnat causa alta en una acció formativa quan haja tingut una presència efectiva d'almenys cinc dies lectius. Quant al règim de baixes i substitucions s'estarà al que es preveu entre les causes de minoració.  
c) Comunicació d'incidències.  
Previ informe del cap del Servei de Gestió de Programes de Formació per a l'Ocupació, la persona responsable de la subdirecció general de Formació Professional per a l'Ocupació, podrà acordar la suspensió cautelar del desenvolupament de l'acció formativa quan:  
a) Aquesta no estiga en funcionament.  
b) El personal tècnic docent o l'alumnat no siguen presents en les sessions presencials en el centre formatiu o en els centres de treball on es desenvolupen el mòdul de PPNL/FCT.  
c) El personal docent no responga al perfil assenyalat en cadascun dels respectius programes formatius.  
d) L'alumnat estiga realitzant funcions diferents de la formació o el mòdul de PPNL/FCT.  
e) L'aula, les instal·lacions, el material de consum o els equips i dotacions no es corresponguen amb els aportats per a la inscripció o acreditació.  
f) El nombre de l'alumnat assistent a l'acció formativa siga inferior a la meitat de l'establit en la resolució de concessió o posterior reprogramació d'aquesta acció.  
g) Concórrega qualsevol altra causa greu que afecte el normal desenvolupament de l'acció formativa.  
En les especialitats relacionades amb certificats de professionalitat les pràctiques professionals no laborals en centres de treball (PPNL/FCT), la seua durada, desenvolupament i les condicions d'impartició estan regulades pel Reial decret 34/2008, de 18 de gener, pel qual es regulen els certificats de professionalitat i en l'Ordre ESS/1897/2013, de 10 d'octubre, que el desenvolupa, així com en els corresponents reials decrets que regulen cada certificat de professionalitat.  
  
Les empreses o centres de treball on es realitzen les PPNL/FCT no han de distar més de 30 quilòmetres del centre formatiu, llevat que es justifique la seua necessitat i siga expressament autoritzat pel cap del Servei de Gestió de Programes de Formació per a l'Ocupació.  
A sol·licitud de l'entitat beneficiària el personal tècnic de formació, podrà validar qualsevol modificació sobrevinguda en les condicions d'impartició de l'acció formativa de caràcter menor, canvis de calendari, horari, professorat, alumnat, etc.  
  
Vint-i-quatre. Avaluació i certificació de la formació  
1. En tot cas, les entitats beneficiàries realitzaran una avaluació i control de la qualitat de les accions formatives que executen sobre una mostra representativa, almenys, del 10 % dels grups als quals s'haja impartit la formació, incloses les pràctiques. Aquesta activitat podrà ser exercida per personal no docent. Els resultats d'aquesta avaluació s'aportaran per l'entitat beneficiària, juntament amb la justificació de despeses.  
Sense perjudici de la utilitat que aquestes avaluacions tenen per a les entitats beneficiàries i els centres o institucions impartidores de la formació, LABORA Servei Valencià d'Ocupació i Formació podrà requerir informació complementària, amb la finalitat d'analitzar la qualitat de les accions de formació desenvolupades en el marc dels programes de formació regulats en aquesta convocatòria. En el cas de formació conduent a l'obtenció de certificats de professionalitat, l'avaluació, seguiment i control de la qualitat de la formació, es realitzarà en els termes i amb el contingut previst en el Reial decret 34/2008 de 18 de gener, pel qual es regulen els certificats de professionalitat, i en l'Ordre ESS/1897/2013, de 10 d'octubre, que el desenvolupa.  
  
2. LABORA Servei Valencià d'Ocupació i Formació, prèvia petició telemàtica formulada per les entitats beneficiàries, expedirà el certificat individualitzat d'aprofitament de l'alumnat que haja superat el curs o algun dels seus mòduls, amb detall dels mòduls superats i la seua durada. Així mateix, es consignaran les dades de registre del certificat.  
  
L'entitat beneficiària comunicarà a l'alumnat que té a la seua disposició els citats diplomes, en el termini màxim d'un mes, a partir de la data de recepció d'aquests.  
L'entitat haurà d'imprimir els diplomes i entregar-los a l'alumnat, obtenint justificació de la seua entrega. De manera addicional, l'alumnat rebrà en el seu correu electrònic una comunicació de LABORA per la qual se li dona accés electrònic al seu diploma.  
Si el curs es correspon totalment o parcialment amb un Certificat de Professionalitat, s'emetrà prèvia sol·licitud de l'alumnat davant la direcció general competent en matèria de formació per a l'ocupació el Certificat de Professionalitat o l'Acreditació Parcial Acumulable de les unitats de competència que corresponguen. A aquest efecte el centre que impartisca l'acció formativa presentarà davant el citat òrgan, en un termini no superior a tres mesos des de la finalització, les actes d'avaluació signades i els documents on es reflectisquen els resultats d'aquella, amb el contingut previst en el Reial decret 34/2008, de 18 de gener, i en l'Ordre ESS/1897/2013, de 10 d'octubre, que el desenvolupa.  
  
Vint-i-cinc. Entrada en vigor  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra la present resolució que esgota la via administrativa, podrà interposar-se recurs potestatiu de reposició davant aquest mateix òrgan en el termini d'un mes a partir de l'endemà a la publicació de la present resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, en el termini de dos mesos recurs contenciós administratiu davant el jutjat contenciós administratiu, de conformitat amb el que s'estableix en l'article 8 apartat 3, així com en l'article 46 apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'hi estime pertinent.  
  
  
València, 30 de desembre de 2021.- El director general de LABORA Servei Valencià d'Ocupació i Formació: Enric Nomdedéu i Biosca.  
  
  
ANNEX I  
Criteris de valoració de les sol·licituds  
  
La valoració de les sol·licituds té per objectiu l'anàlisi i la determinació de la qualitat de les diferents sol·licituds presentades. En tot cas, es prendran en consideració les condicions que l'entitat reunisca la data de finalització del termini de presentació de sol·licituds, que hauran de mantindre's com a mínim fins a la finalització del període màxim d'execució de les accions formatives.  
La valoració de les sol·licituds es realitzarà d'acord amb els criteris següents:  
  
A) CAPACITAT ACREDITADA DE L'ENTITAT SOL·LICITANT:  
  
En les sol·licituds de subvenció destinades al desenvolupament de programes de formació Transversals, d'Economia Social i Autònoms, es valorarà la capacitat de l'entitat sol·licitant atés el nombre d'accions formatives executades en els anys 2019 i 2020, segons el barem següent:  
  
  
A1. CAPACITAT PER A DESENVOLUPAR ELS PROGRAMES DE FORMACIÓ TRANSVERSAL, ECONOMIA SOCIAL I AUTÒNOMS:  
Accions formatives de formació per a l'ocupació de caràcter transversal, economia social i autònoms, dirigides prioritàriament a persones ocupades realitzades, com a beneficiària en convocatòries d'ajudes. Als efectes, es prendrà en consideració la suma dels resultats per la seua participació en convocatòries executades en els anys 2019 i 2020. 15 punts  
En convocatòries d'ajudes de la Comunitat Valenciana  
 L'entitat va realitzar entre 1 i 20 accions formatives (grups) 4 punts  
 L'entitat va realitzar entre 21 i 40 accions formatives (grups) 7 punts  
 L'entitat va realitzar més de 4 0 accions formatives (grups) 11 punts  
En convocatòries d'ajudes de les administracions públiques del Sistema Nacional d'Ocupació (SNE), excepte de la Comunitat Valenciana.  
 L'entitat va realitzar entre 1 i 20 accions formatives (grups) 1 punt  
 L'entitat va realitzar entre 21 i 40 accions formatives (grups) 2 punts  
 L'entitat va realitzar més de 4 0 accions formatives (grups) 4 punts  
  
  
En el cas de les sol·licituds destinades al desenvolupament de programes de formació Sectorial, la valoració de la capacitat de l'entitat sol·licitant es realitzarà atenent les accions formatives executades recollides en el pla de referència sectorial, corresponent al sector respecte del qual es realitza la sol·licitud, d'acord amb el barem següent:  
  
A2. CAPACITAT PER A DESENVOLUPAR LES ACCIONS FORMATIVES QUE CORRESPONGUEN A les ESPECIALITATS RECOLLIDES EN EL PLA DE REFERÈNCIA SECTORIAL:  
Accions formatives de formació per a l'ocupació, que corresponguen a especialitats recollides en el pla de referència sectorial, dirigides prioritàriament a persones ocupades realitzades, com a beneficiària en convocatòries d'ajudes. Als efectes, es prendrà en consideració la suma dels resultats per la seua participació en convocatòries executades en els anys 2019 i 2020. 15 punts  
En convocatòries d'ajudes de la Comunitat Valenciana  
 L'entitat va realitzar entre 1 i 5 accions formatives (grups) 4 punts  
 L'entitat va realitzar entre 6 i 10 accions formatives (grups) 7 punts  
 L'entitat va realitzar més de 10 accions formatives (grups) 11 punts  
En convocatòries d'ajudes de les administracions públiques del Sistema Nacional d'Ocupació (SNE), excepte de la Comunitat Valenciana.  
 L'entitat va realitzar entre 1 i 5 accions formatives (grups) 1 punt  
 L'entitat va realitzar entre 6 i 10 accions formatives (grups) 2 punts  
 L'entitat va realitzar més de 10 accions formatives (grups) 4 punts  
  
  
Les entitats que hagen sigut beneficiàries i/o impartidores en convocatòries d'ajudes diferents de les aprovades en l'àmbit de la Comunitat Valenciana, hauran de presentar certificat de l'Administració Pública corresponent del SNE sobre les accions impartides en els anys indicats, segons model normalitzat FOR0314E disponible en la pàgina web de LABORA.  
  
D'acord amb el que es preveu en el punt resolutiu vint-i-u, les entitats hauran de mantindre les exigències tecnicopedagògiques, d'instal·lacions, equipament i mitjans humans tingudes en compte per a l'acreditació/inscripció de l'especialitat, de tal forma que quede totalment assegurada la solvència tècnica de l'entitat sol·licitant.  
  
B) ABAST DEL PROGRAMA  
Es valorarà el nombre de persones treballadores participants en el programa sol·licitat 20 punts  
 Entre 30 i 60 participants 4   
 Entre 61 i 90 participants 6   
 Entre 91 i 120 participants 8   
 Entre 121 i 180 participants 12   
 Entre 181 i 270 participants 16   
 Més de 270 participants 20   
  
  
C) IMPLANTACIÓ TERRITORIAL A LA COMUNITAT VALENCIANA 10 punts  
 L'entitat té centres acreditats o inscrits en una província de la Comunitat Valenciana 3   
 L'entitat té centres acreditats o inscrits en dues províncies de la Comunitat Valenciana, ha programat i adquireix l'obligació de formar almenys un 20 % de l'alumnat en cada província on existisca centre acreditat o inscrit. A l'efecte de compliment d'aquesta condició, en el cas de teleformació, es tindrà en compte el lloc de residència de l'alumnat. 6   
 L'entitat té centres acreditats o inscrits en tres províncies de la Comunitat Valenciana, ha programat i adquireix l'obligació de formar almenys un 20 % de l'alumnat en cada província on existisca centre acreditat o inscrit. A l'efecte de compliment d'aquesta condició, en el cas de teleformació, es tindrà en compte el lloc de residència de l'alumnat. 10   
  
  
En el cas de formació sectorial els centres acreditats o inscrits han de ser en especialitats formatives recollides en el pla de referència sectorial corresponent.  
  
D) APLICACIÓ DE NORMES DE QUALITAT:  
Es valoraran en aquest apartat els certificats que acrediten la gestió de la qualitat amb la següent puntuació:  
- Per estar en possessió d'un certificat de qualitat en vigor, IAL1437 l'abast del qual incloga expressament l'activitat en matèria d'impartició de formació per a l'ocupació o EFQM (certificat d'Excel·lència Europea 200 + o superior): 16 punts.  
- Per acreditar estar en possessió de Certificat SGSI de seguretat de la informació en vigor (ISO 27013): 4 punts.  
Els certificats HPS7999 i ISO27001 hauran d'estar atorgats per entitat acreditada per ENAC o qualsevol altre Organisme Internacional d'Acreditació reconegut per a la certificació de sistemes de gestió.  
Els punts assignats per cada certificat de qualitat seran acumulatius fins al màxim de 20 punts.  
  
E) APLICACIÓ DE MESURES DE RESPONSABILITAT SOCIAL.  
S'acreditaran d'acord amb el que s'estableix en aquest apartat i en el Resolc 7.3.c, d, e i f d'aquesta convocatòria.  
IS. Inclusió social.  
A) Es valorarà amb un màxim de 5 punts un percentatge igual o superior al 20 % de persones amb diversitat funcional (1), persones afectades amb trastorn mental greu o molt greu, persones en situació o risc d'exclusió social i dones víctimes de violència de gènere, incloses en les plantilles de les entitats sol·licitants, els percentatges inferiors al 20 % es valoraran proporcionalment d'acord amb la fórmula següent:  
  
  
Nombre de persones actualment en la plantilla de l'entitat, pertanyents als citats col·lectius, que hagueren estat incloses en aquesta, durant un període igual o superior a 9 mesos durant l'exercici anterior. X 25  
Nombre de persones actualment en la plantilla de l'entitat, que hagueren estat incloses en aquesta, durant un període igual o superior a 9 mesos durant l'exercici anterior.   
  
  
(1) Grau igual o superior al 33 %.  
  
B) Es valorarà amb un màxim de 5 punts un percentatge igual o superior al 10 % de persones amb diversitat funcional (1), persones afectades amb trastorn mental greu o molt greu, persones en situació o risc d'exclusió social i dones víctimes de violència de gènere que l'entitat es comprometa a formar, respecte del total d'alumnat a formar conforme al programa formatiu presentat, els percentatges inferiors al 10 % es valoraran proporcionalment d'acord amb la fórmula següent:  
  
  
Nombre de persones que l'entitat es compromet a formar pertanyents als citats col·lectius. X 50  
  
Nombre total de persones a formar conforme al projecte formatiu presentat.   
  
  
(1) Grau igual o superior al 33 %  
  
MH. Igualtat entre dones i homes.  
En aquest apartat es valoraran les accions positives que garantisquen i promoguen la igualtat de dones i homes fins a un màxim de 10 punts, d'acord amb la distribució que s'exposa a continuació, en cas contrari, es puntuarà amb 0 punts:  
a) En l'escriptura de constitució o en els estatuts de l'entitat inscrits en el registre corresponent, figura com a objectiu d'aquella treballar a favor de la igualtat d'homes i dones o en cas que l'entitat no dispose d'escriptura de constitució o estatuts aportats declaració responsable als efectes. Les entitats subjectes al règim de funció pública en matèria de personal, compleixen aquest requisit per prescripció legal (1 punt).  
  
b) L'entitat acredita disposar d'un Pla d'igualtat aprovat en els termes previstos en l'article 45 i següents de la Llei orgànica 3/2007, de 22 de març, per a la igualtat efectiva de dones i homes, degudament registrat en el registre de convenis i acords col·lectius de treball dependent de la Direcció General de Treball del Ministeri de Treball, Migracions i Seguretat Social, i de les autoritats laborals de les comunitats autònomes: 5  
c) Quan en l'àmbit de l'Administració de les comunitats autònomes la seua normativa específica contemple visat, certificat o distintiu per als plans d'igualtat aprovats i es presente el citat Pla d'Igualtat aprovat amb el visat o distintiu equivalent atorgat per l'autoritat competent de la Comunitat Autònoma respectiva: 9  
Les entitats radicades fora de la Comunitat Valenciana que presenten el Pla d'igualtat amb el visat o distintiu atorgat per l'autoritat competent d'una altra Comunitat Autònoma, hauran d'acreditar la normativa reguladora aplicable a aquest visat o distintiu mitjançant una declaració responsable.  
Les puntuacions per disposar d'un Pla d'igualtat registrat conforme a l'apartat b i a més visat o amb distintiu atorgat per l'autoritat competent de la Comunitat Autònoma conforme a l'apartat c, no són acumulatives entre si.   
Respecte al visat dels plans d'igualtat de la Comunitat Valenciana, si l'entitat disposa d'un pla la vigència del qual ha finalitzat, bastarà la presentació de la resolució del visat del pla d'igualtat expirat i la sol·licitud de tramitació d'un nou pla, davant l'organisme competent en igualtat de gènere. Entre l'expiració del pla anterior i la sol·licitud del nou no poden haver transcorregut més de dotze mesos.  
  
  
F) GRAU D'EXECUCIÓ:  
S'atorgaran inicialment un màxim de 10 punts a totes les entitats que concórreguen a la present convocatòria. Aquesta puntuació inicial es reduirà d'acord amb el que es preveu en els següents apartats, referits a subvencions concedides amb càrrec a la convocatòria immediatament anterior a l'exercici que finança la present convocatòria:  
1. En el cas que l'entitat presentara lar enuncia a l'execució de la totalitat de la subvenció concedida en relació a algun programa o sector, en un termini de 5 dies hàbils a comptar des de la data de la notificació de la resolució de concessió, no es reduirà cap punt respecte a aquest programa o sector.  
2. Aquesta puntuació es reduirà en 2 punts per cada renúncia que es presente de la totalitat de la subvenció concedida en relació a algun programa o sector després del cinqué dia hàbil a comptar des de la data de notificació de la resolució de concessió fins al desé dia hàbil des de la data de notificació, respecte d'aquest programa o sector.  
3. En els mateixos termes, aquesta puntuació es reduirà en 4 punts per quan s'haguera presentat la renúncia a l'execució de la subvenció concedida en un termini posterior al de 10 dies hàbils des de la data de notificació de la resolució de concessió. Així mateix, es reduirà en 5 punts quan l'actuació no s'haguera iniciat a data 31 de desembre de l'exercici anterior a la present convocatòria i tampoc s'haguera presentat renúncia a l'execució de la subvenció concedida.  
  
La puntuació final no podrà ser menor de 0 punts.  
Les reduccions anteriors no s'aplicaran a aquelles entitats a les quals se'ls haguera notificat la resolució de concessió en data posterior al 30 de novembre de l'exercici anterior al que finança la present convocatòria.  
  
G) DISMINUCIÓ DE LA PUNTUACIÓ EN LA VALORACIÓ TÈCNICA.  
DP: en el cas que la puntuació de la valoració tècnica obtinguda en un determinat programa o sector, calculada en la fase de liquidació d'una determinada convocatòria, comporte una disminució respecte de l'obtinguda per a l'aprovació del pla en el procés de valoració de les sol·licituds del mateix programa, sector i convocatòria, s'aplicarà una reducció sobre la puntuació obtinguda en l'actual procés de valoració.  
  
Als efectes, es prendran en consideració els resultats de la liquidació de la tercera convocatòria anterior a la que s'estiguera valorant i, en el cas que el resultat done decimals, s'arredoniran a la baixa.  
  
Quan l'interval de desviació siga igual o inferior a 5 punts percentuals, no es reduirà la puntuació. A partir d'una desviació igual o superior a 6 punts percentuals i igual o inferior a 25 punts percentuals s'aplicarà una reducció d'1 punt per cada punt percentual que s'iniciarà amb -1 punt quan la desviació siga de 6 punts percentuals i finalitzarà amb -20 punts quan la desviació siga de 25 punts percentuals, d'acord amb la taula següent:  
  
Tram Interval de desviació. Reducció a aplicar per cada punt percentual Interval de reducció de punts  
1 DE 0 % a 5 % 0 0  
2 DE 6 % a 2 5 % 1 1 a 20  
  
  
PUNTUACIÓ MÀXIMA TOTAL 95 punts  
  
  
En relació amb els apartats A, D i E en tractar-se de documentació voluntària, solament es valorarà la documentació que acompanye l'entitat amb la sol·licitud.  
En cas d'empat entre dos o més projectes, es resoldrà a favor del projecte que haja obtingut major puntuació en els apartats A, B, E, F, C i D per aquest ordre, i si així i tot persistira l'empat, s'atendrà al número d'ordre de l'expedient.